Komisijas Regula (EK) Nr. 2082/2000 (2000. gada 6. septembris), ar kuru pieņem Eurocontrol standartus un groza Direktīvu 97/15/EK, ar ko pieņem Eurocontrol standartus un groza Padomes Direktīvu 93/65/EEK



Oficiālais Vēstnesis L 254 , 09/10/2000 Lpp. 0001 - 0234

CS.ES Nodaļa 07 Sējums 005 Lpp. 104 - 337

ET.ES Nodaļa 07 Sējums 005 Lpp. 104 - 337

HU.ES Nodaļa 07 Sējums 005 Lpp. 104 - 337

LT.ES Nodaļa 07 Sējums 005 Lpp. 104 - 337

LV.ES Nodaļa 07 Sējums 005 Lpp. 104 - 337

MT.ES Nodaļa 07 Sējums 005 Lpp. 104 - 337

PL.ES Nodaļa 07 Sējums 005 Lpp. 104 - 337

SK.ES Nodaļa 07 Sējums 005 Lpp. 104 - 337

SL.ES Nodaļa 07 Sējums 005 Lpp. 104 - 337



Komisijas Regula (EK) Nr. 2082/2000 (2000. gada 6. septembris), ar kuru pieņem Eurocontrol standartus un groza Direktīvu 97/15/EK, ar ko pieņem Eurocontrol standartus un groza Padomes Direktīvu 93/65/EEK EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 19. jūlija Direktīvu 93/65/EEK par saderīgu tehnisko specifikāciju noteikšanu un piemērošanu iekārtu un sistēmu iepirkumam gaisa satiksmes pārvaldības vajadzībām [1] un jo īpaši tās 3. pantu, ņemot vērā Komisijas 1997. gada 25. marta Direktīvu 97/15/EK, ar ko pieņem Eurocontrol standartus un groza Padomes Direktīvu 93/65/EEK par saderīgu tehnisko specifikāciju noteikšanu un piemērošanu iekārtu un sistēmu iepirkumam gaisa satiksmes pārvaldības vajadzībām [2], tā kā: (1) Ar Direktīvu 97/15/EK ir pieņemts Eurocontrol standarts datu apmaiņai tiešsaistē (OLDI), redakcija 1.0, un Eurocontrol standarts gaisa satiksmes pakalpojumu datu apmaiņas atveidei (ADEXP), redakcija 1.0. (2) Eiropas Aeronavigācijas drošības organizācija (Eurocontrol) ir pieņēmusi abus iepriekš minētos standartus jaunākā redakcijā, proti, OLDI redakcijā 2.2 un ADEXP redakcijā 2.0, kā arī jaunu Eurocontrol standartu ar nosaukumu "Saskarnes kontroldokuments lidojumu datu apmaiņai" (FDE-ICD). (3) Šie Eurocontrol standarti ietilpst Direktīvas 93/65/EEK darbības jomā un veicina dalībvalstu gaisa satiksmes pārvaldības sistēmu saskaņošanu, jo īpaši attiecībā uz lidojumu nodošanu starp gaisa satiksmes vadības centriem (OLDI), gaisa satiksmes plūsmas pārvaldību (ADEXP) un sakariem starp attiecīgo valstu sistēmām (FDE-ICD). (4) OLDI redakcija 2.2 un ADEXP redakcija 2.0 aizstāj to iepriekšējās redakcijas, kas pašlaik ir spēkā saskaņā ar Direktīvas 97/15/EK 1. panta noteikumiem, un tādēļ minētais pants ir jāatceļ. (5) Šīs regulas noteikumi ir saskaņā ar atzinumu, ko pieņēmusi komiteja, kas izveidota saskaņā ar Direktīvu 93/65/EEK, IR PIEŅĒMUSI ŠO REGULU. 1. pants Eurocontrol specifikāciju obligātās sastāvdaļas, kas ietilpst tālāk norādītajos Eurocontrol standartos, tiek pieņemtas saskaņā ar Direktīvu 93/65/EEK, ciktāl tās ir nepieciešamas vienotas gaisa satiksmes pārvaldības sistēmas ieviešanai Eiropā: - Eurocontrol standarts datu apmaiņai tiešsaistē (OLDI), redakcija 2.2 (Eurocontrol dokumentu šifrs DPS.ET1.ST06-STD), kura teksts iekļauts šīs regulas I pielikumā, - Eurocontrol standarts gaisa satiksmes pakalpojumu datu apmaiņas atveidei (ADEXP), redakcija 2.0 (Eurocontrol dokumentu šifrs DPS.ET1.ST09-STD), kura teksts iekļauts šīs regulas II pielikumā, - Eurocontrol standarts saskarnes kontroldokumentam lidojumu datu apmaiņai (FDE-ICD), redakcija 1.0 (Eurocontrol dokumentu šifrs COM.ET1.ST12-STD), kura teksts iekļauts šīs regulas III pielikumā. 2. pants Ar šo atceļ Direktīvas 97/15/EK 1. pantu. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 6. septembrī Komisijas vārdā — priekšsēdētāja vietniece Loyola De Palacio [1] OV L 187, 29.7.1993., 52. lpp. [2] OV L 95, 10.4.1997., 16. lpp. -------------------------------------------------- I PIELIKUMS DATU APMAIŅA TIEŠSAISTĒ (OLDI), REDAKCIJA 2.2 (Eurocontrol dokumentu šifrs DPS.ET1.ST06-STD) SATURS AUTORTIESĪBU ATRUNA … PRIEKŠVĀRDS … 1. IEVADS … 1.1. Mērķis … 1.2. Darbības joma … 2. NORĀDES … 3. DEFINĪCIJAS, SIMBOLI UN SAĪSINĀJUMI … 3.1. Definīcijas … 3.2. Simboli un saīsinājumi … 4. VISPĀRĪGĀS PRASĪBAS … 4.1. Ievads … 4.2. Lidojumu datu apstrādes sistēmas prasības … 4.2.1. Lidojumu datu bāze … 4.2.2. Darbība reālajā laikā … 4.2.3. Datu komunikācijas spēja … 4.2.4. Lietojumfunkcijas … 4.2.5. Cilvēka — mašīnas saskarne (HMI) … 4.2.6. Ziņojumu ierosināšana … 4.2.7. Ziņojumu saņemšana … 4.3. Datu atjaunināšana, izmantojot novērošanas datus … 4.4. OLDI datu reģistrēšana … 4.4.1. Saturs … 4.4.2. Tehniskais nodrošinājums … 4.5. Pieejamība, uzticamība, datu drošība un datu integritāte … 4.5.1. Pieejamība … 4.5.2. Uzticamība … 4.5.3. Datu drošība … 4.5.4. Datu integritāte … 4.6. Darbības novērtējums … 4.6.1. Novērtēšanas laiks … 4.6.2. Darbības uzsākšanas datums … 5. ZIŅOJUMU KATEGORIJAS … 5.1. Vispārējā daļa … 5.1.1. Mērķis … 5.1.2. Ziņojumu kategorijas … 5.2. Transakciju ilgums … 5.2.1. Transakciju ilguma nosacījumi … 5.3. Ziņojumu klasifikācija un sistematizācija … 5.3.1. Ziņojumu klasifikācija — obligātie un komplementārie ziņojumi … 5.3.2. Ziņojumu iedalījums kategorijās … 6. PAMATPROCEDŪRA — OBLIGĀTIE ZIŅOJUMI … 6.1. Vispārējā daļa … 6.1.1. Prasību apraksts … 6.1.2. Lietojums … 6.2. Iepriekšējs ziņojums par robežas šķērsošanu (ABI) … 6.2.1. ABI ziņojuma mērķis … 6.2.2. Ziņojuma saturs … 6.2.3. Lietošanas noteikumi … 6.2.4. ABI saņemšanas apstiprinājums … 6.2.5. Piemēri … 6.3. Aktivizēšanas ziņojums (ACT) … 6.3.1. ACT ziņojuma mērķis … 6.3.2. Ziņojuma saturs … 6.3.3. Lietošanas noteikumi … 6.3.4. ACT saņemšanas apstiprinājums … 6.3.5. Piemēri … 6.4. Loģiskā apstiprinājuma ziņojums (LAM) … 6.4.1. LAM ziņojuma mērķis … 6.4.2. Ziņojuma saturs … 6.4.3. Lietošanas noteikumi … 6.4.4. LAM saņemšanas apstiprinājums … 6.4.5. Piemēri … 7. PAMATPROCEDŪRA — KOMPLEMENTĀRIE ZIŅOJUMI … 7.1. Vispārējā daļa … 7.1.1. Prasību apraksts … 7.1.2. Lietojums … 7.2. Iepriekšējas aktivizēšanas ziņojums (PAC) … 7.2.1. PAC ziņojuma mērķis … 7.2.2. Ziņojuma saturs … 7.2.3. Lietošanas noteikumi … 7.2.4. PAC saņemšanas apstiprinājums … 7.2.5. Piemēri … 7.3. Labojumu ziņojums (REV) … 7.3.1. REV ziņojuma mērķis … 7.3.2. Ziņojuma saturs … 7.3.3. Lietošanas noteikumi … 7.3.4. REV saņemšanas apstiprinājums … 7.3.5. Piemēri … 7.4. Koordinācijas atcelšanas ziņojums (MAC) … 7.4.1. MAC ziņojuma mērķis … 7.4.2. Ziņojuma saturs … 7.4.3. Lietošanas noteikumi … 7.4.4. MAC saņemšanas apstiprinājums … 7.4.5. Piemēri … 7.5. SSR koda piešķiršanas ziņojums (COD) … 7.5.1. COD ziņojuma mērķis … 7.5.2. Ziņojuma saturs … 7.5.3. Lietošanas noteikumi … 7.5.4. COD saņemšanas apstiprinājums … 7.5.5. Piemēri … 7.6. Informatīvais ziņojums (INF) … 7.6.1. INF ziņojuma mērķis … 7.6.2. Ziņojuma saturs … 7.6.3. Lietošanas noteikumi … 7.6.4. INF saņemšanas apstiprinājums … 7.6.5. Piemēri … 8. DIALOGA PROCEDŪRA — KOORDINĀCIJA … 8.1. Vispārējā daļa … 8.1.1. Ievads … 8.1.2. Filtrs … 8.1.3. Ziņojumu secība … 8.1.4. Vienlaicīgu ziņojumu apstrāde … 8.1.5. Atteikuma ziņojumu apstrāde … 8.1.6. Operacionālās atbildes taimauts … 8.1.7. Lietojums … 8.2. Aktivizēšanas ziņojums (ACT) … 8.2.1. ACT ziņojuma mērķis … 8.2.2. Ziņojuma saturs … 8.2.3. Lietošanas noteikumi … 8.2.4. ACT saņemšanas apstiprinājums … 8.3. Ierosinātās aktivizēšanas saskaņošanas ziņojums (RAP) … 8.3.1. RAP ziņojuma mērķis … 8.3.2. Ziņojuma saturs … 8.3.3. Lietošanas noteikumi … 8.3.4. RAP saņemšanas apstiprinājums … 8.3.5. Operacionālā atbilde uz RAP … 8.3.6. Piemēri … 8.4. Labojumu ziņojums (REV) … 8.4.1. REV ziņojuma mērķis … 8.4.2. Ziņojuma saturs … 8.4.3. Lietošanas noteikumi … 8.4.4. REV saņemšanas apstiprinājums … 8.4.5. Operacionālā atbilde uz REV … 8.5. Ierosināto labojumu saskaņošanas ziņojums (RRV) … 8.5.1. RRV ziņojuma mērķis … 8.5.2. Ziņojuma saturs … 8.5.3. Lietošanas noteikumi … 8.5.4. RRV saņemšanas apstiprinājums … 8.5.5. Operacionālā atbilde uz RRV … 8.5.6. Piemēri … 8.6. Rezervstāves ziņojums (SBY) … 8.6.1. SBY ziņojuma mērķis … 8.6.2. Ziņojuma saturs … 8.6.3. Lietošanas noteikumi … 8.6.4. SBY saņemšanas apstiprinājums … 8.6.5. Piemēri … 8.7. Apstiprināšanas ziņojums (ACP) … 8.7.1. ACP ziņojuma mērķis … 8.7.2. Ziņojuma saturs … 8.7.3. Lietošanas noteikumi … 8.7.4. ACP saņemšanas apstiprinājums … 8.7.5. Piemēri … 8.8. Koordinācijas ziņojums (CDN) … 8.8.1. CDN ziņojuma mērķis … 8.8.2. Ziņojuma saturs … 8.8.3. Lietošanas noteikumi … 8.8.4. CDN saņemšanas apstiprinājums … 8.8.5. Operacionālā atbilde uz CDN … 8.8.6. Piemēri … 8.9. Koordinācijas atteikuma ziņojums (RJC) … 8.9.1. RJC ziņojuma mērķis … 8.9.2. Ziņojuma saturs … 8.9.3. Lietošanas noteikumi … 8.9.4. RJC saņemšanas apstiprinājums … 8.9.5. Piemēri … 9. DIALOGA PROCEDŪRA — SAKARU NODOŠANA … 9.1. Vispārējā daļa … 9.1.1. Ievads … 9.1.2. Ziņojumu secība … 9.1.3. Sakaru nodošana … 9.2. Nodošanas ierosināšanas ziņojums (TIM) … 9.2.1. TIM ziņojuma mērķis … 9.2.2. Ziņojuma saturs … 9.2.3. Lietošanas noteikumi … 9.2.4. TIM saņemšanas apstiprinājums … 9.2.5. Piemērs … 9.3. Papilddatu ziņojums (SDM) … 9.3.1. SDM ziņojuma mērķis … 9.3.2. Ziņojuma saturs … 9.3.3. Lietošanas noteikumi … 9.3.4. SDM saņemšanas apstiprinājums … 9.3.5. Piemērs … 9.4. Pārņemšanas ierosinājums (HOP) … 9.4.1. HOP ziņojuma mērķis … 9.4.2. Ziņojuma saturs … 9.4.3. Lietošanas noteikumi … 9.4.4. HOP saņemšanas apstiprinājums … 9.4.5. Piemērs … 9.5. Frekvences maiņas pieprasījuma ziņojums (ROF) … 9.5.1. ROF ziņojuma mērķis … 9.5.2. Ziņojuma saturs … 9.5.3. Lietošanas noteikumi … 9.5.4. ROF saņemšanas apstiprinājums … 9.5.5. Piemērs … 9.6. Frekvences maiņas ziņojums (COF) … 9.6.1. COF ziņojuma mērķis … 9.6.2. Ziņojuma saturs … 9.6.3. Lietošanas noteikumi … 9.6.4. COF saņemšanas apstiprinājums … 9.6.5. Piemēri … 9.7. Ziņojums par sakaru uzņemšanu manuālajā režīmā (MAS) … 9.7.1. MAS ziņojuma mērķis … 9.7.2. Ziņojuma saturs … 9.7.3. Lietošanas noteikumi … 9.7.4. MAS saņemšanas apstiprinājums … 9.7.5. Piemērs … A PIELIKUMS (NORMATĪVS) DATU IESTRĀDES NOTEIKUMI … B PIELIKUMS (NORMATĪVS) ĪPAŠAS PRASĪBAS MARŠRUTA DATU APSTRĀDEI … C PIELIKUMS (INFORMATĪVS) DIALOGA PROCEDŪRAS (SYSCO 1. LĪMENIS) FĀZES — ZIŅOJUMU SECĪBA … AUTORTIESĪBU ATRUNA Šo dokumentu ir sagatavojusi Eiropas Aeronavigācijas drošības organizācijas (Eurocontrol) aģentūra. Autortiesības pieder Eurocontrol aģentūrai. Tādējādi dokumenta vai jebkuras tā daļas saturs ir brīvi pieejams dalībvalstu pārstāvjiem, bet tā pavairošanai vai izpaušanai jebkurai citai personai ir vajadzīga Eurocontrol aģentūras rakstiska piekrišana. PRIEKŠVĀRDS 1. Atbildīgā iestāde Eurocontrol standarts datu apmaiņai tiešsaistē (OLDI), redakcija 2.2, izstrādāts Eurocontrol Eiropas Gaisa satiksmes vadības (ATC) saskaņošanas un integrācijas programmas (EATCHIP) Attīstības direktorātā (DED), kas arī atbild par dokumenta atjaunināšanu. Piezīmes un jautājumus var sūtīt Eurocontrol ģenerāldirektoram, Rue de la Fusée, 96, B-1130 Bruxelles, adresējot tos struktūrvienībai DED-2. 2. Saistība ar EATCHIP darba programmas dokumentu Šis standarts radīts, veicot EATCHIP ATM datu apstrādes sistēmu (DPS) jomā speciālo uzdevumu DPS.ET1.ST06, kas formulēts EATCHIP darba programmas dokumenta (EWPD) redakcijā 2.0 (30.9.1994.). 3. Apstiprināšana un grozījumi Šis standarts apstiprināts, ievērojot šeit norādīto apstiprināšanas procedūru, kas atrunāta Eurocontrol standartizācijas direktīvās: - apstiprināšana EATCHIP Ekspluatācijas prasību un ATM datu apstrādes grupā (ODT), veicot saraksti, - pārrunas ar visu ECAC (Eiropas Civilās aviācijas konference) valstu pārstāvjiem pārvaldības komitejā vai EATCHIP projektu komitejā, - apstiprināšana EATCHIP projektu komitejā un pārvaldības komitejā, - apstiprināšana pastāvīgajā komisijā. Šā standarta normas piemēro pēc apstiprināšanas pastāvīgajā komisijā. Ņemot vērā gaisa satiksmes vadības (ATC) kārtības attīstību, ar ODT starpniecību var ierosināt grozījumus un papildinājumus turpmākai apspriešanai un iespējamai apstiprināšanai. Šie ierosinājumi tiks iekļauti kā grozījumi vai tos ietvers nākamajā dokumenta redakcijā, ko apstiprinās un pieņems saskaņā ar noteikto kārtību. 4. Redakcionālie principi Apzīmējot katra izteikuma statusu, tika ievēroti šādi redakcionālie principi. Normatīvās sastāvdaļas rakstītas parastiem burtiem bez izcēluma, fakultatīvās sastāvdaļas rakstītas parastajā slīprakstā, priekšā ar vārdu "Ieteikums" norādot to statusu. Specifikāciju aprakstos tika ievēroti šādi redakcionālie principi. Normatīvās sastāvdaļas parasti ir vajadzības izteiksmē (angļu tekstā lieto "shall"), bet fakultatīvās sastāvdaļas - vēlējuma izteiksmē (angļu tekstā lieto "should"). Piezīmes rakstītas slīprakstā bez izcēluma, tās ievada vārds "PIEZĪME". 5. Saistība ar Eurocontrol standarta datu apmaiņai tiešsaistē 1. redakciju Šis dokuments aizstāj Eurocontrol standarta datu apmaiņai tiešsaistē 1. redakcijas 1. un 2. daļu. Tā 3. daļa, kurā aplūkoti izmantojamie tehniskie protokoli, aizstāta ar Eurocontrol standarta saskarnes kontroldokumenta lidojumu datu apmaiņai 1. daļu. 6. Būtiskas atšķirības no 1. redakcijas Galvenās izmaiņas un papildinājumi, salīdzinot ar 1. redakciju, ir šādi: 1. Tālāk aplūkoto komplementāro (neobligāto) ziņojumu iestrāde, kas skar pamatprocedūru: - koordinācijas atcelšanas ziņojums (MAC), - ziņojums par koda piešķiršanu (COD) sekundārajam novērošanas radiolokatoram (SSR), - informatīvais (INF) ziņojums. 2. Ziņojumu satura un formāta noteikšana, lai atvieglotu robežas šķērsošanu lidojuma maršrutā, kas nav noteikts kā gaisa satiksmes pakalpojumu (ATS) maršruts, bet kuru nosaka maršruta posma sākuma un beigu punkts. 3. Dialoga procedūras iestrāde, kas ļauj: - dispečeriem, kas veic plānošanu, noskaidrot nestandarta gaisa satiksmes vadības nodošanas nosacījumus un vienoties par tiem, - nodrošināt pārņēmējam dispečeram iespēju izteikt atbildes priekšlikumu par vadības nodošanas nosacījumiem, - nodrošināt sakaru līdzekļu nodošanu vadības nodošanas gaitā. 4. Eurocontrol standartā ATS datu apmaiņas atveidei (ADEXP), tā 2. redakcijā aplūkotā formāta ieviešana. Visi ziņojumi, kas noteikti pamatprocedūrā, un ziņojumi, ko izmanto dialoga procedūras koordinācijas fāzē, ir atveidoti gan Starptautiskās civilās aviācijas organizācijas (ICAO), gan ADEXP formātā. Sakaru nodošanas ziņojumi, kas aplūkoti dialoga procedūrā, ir atveidoti tikai ADEXP formātā. 5. Tika svītroti šādi 1. redakcijas pielikumi: A : ATC struktūrvienības identifikācija. B : OLDI ziņojuma struktūra (visiem ziņojumiem 3. redakcijā ir pievienoti piemēri). D : Vēsturisks atskats. E : Ieviešanas plāns. F : Valstu atbilstība prasībām. G : Ieviešanas pamatnostādnes. H : Pamatnostādnes OLDI novērtēšanai. 6. 3. daļas "Tehniskās prasības" izdalīšana no lietojumu specifikācijas. 7. Saistība ar citiem dokumentiem Šajā dokumentā ir norādes uz divējādiem lauka formātiem, ko izmanto sastādot ziņojumus, proti, ICAO un ADEXP. ICAO lauku formāts ir aplūkots 1. norādē. Aizstājot 1. norādi ar citu dokumentu, ir jāizmanto minētajā dokumentā aplūkotā ICAO lauka tipu definīcija. ADEXP lauku formāts ir aplūkots 2. norādē. PIEZĪME: Atsauces dokumenti ir uzskaitīti 2. iedaļā. 8. Valoda Šā dokumenta oriģināls sagatavots angļu valodā. 1. IEVADS 1.1. Mērķis 1.1.1. Lidojumus, kam nodrošināti ATC pakalpojumi, ATC struktūrvienības nodod citām struktūrvienībām tā, lai tiem būtu garantēta pilnīga drošība. Lai sasniegtu šo mērķi, divas struktūrvienības parasti jau iepriekš savstarpēji koordinē katru lidojumu, kas šķērso to atbildības rajonu robežu, un nodod gaisakuģa vadību, tam sasniedzot vai tuvojoties minētajai robežai. 1.1.2. Ja to veic telefoniski, lidojuma datu pārraide koordinācijas gaitā ir ATC struktūrvienību galvenais vadības nodrošināšanas uzdevums, jo īpaši lidojumu rajonu GSV centros (ACC). Lai nebūtu jāizmanto šādas mutiskas "aplēses", astoņdesmito gadu sākumā Eiropā ekspluatācijas vajadzībām sāka savstarpēji savienot lidojumu rajonu GSV centru lidojumu datu apstrādes sistēmas (FDPS), ko dēvē par datu apmaiņu tiešsaistē (OLDI). 1.1.3. Lai atvieglotu tās ieviešanu, ieinteresētās institūcijas izstrādāja un saskaņoja kopīgus noteikumus un ziņojumu formātu, kā arī iestrādāja tos Eurocontrol standarta datu apmaiņai tiešsaistē 1. redakcijā; šā dokumenta 2.2. redakcija sagatavota ar mērķi nodrošināt šādu pakalpojumu turpmāko attīstību atbilstīgi EATCHIP prasībām. 1.2. Darbības joma 1.2.1. Šis dokuments nosaka, kādam jābūt ATC struktūrvienību FDPS tehniskajam nodrošinājumam un ziņojumiem, lai savstarpēji veiktu: - nepieciešamo koordināciju pirms lidojumu nodošanas divu struktūrvienību starpā, - šo lidojumu sakaru nodošanu. 1.2.2. Šis dokuments: - nosaka ziņojumu formātu un reglamentē to saturu, - aplūko nepieciešamo tehnisko nodrošinājumu šajās struktūrvienībās, bez kura nav iespējama datu apmaiņa. 1.2.3. Šo standartu Eurocontrol dalībvalstis savstarpēji piemēro starptautiskiem OLDI pakalpojumiem starp struktūrvienībām, kas nodrošina gaisa satiksmes vadību noteiktā lidojumu rajonā. 1.2.4. Ieteikums. Eiropas Civilās aviācijas konferences (ECAC) valstīm šis standarts būtu jāpiemēro: - OLDI iekārtām un pakalpojumiem struktūrvienībās, kas ECAC teritorijā savstarpēji nodrošina starpvalstu gaisa satiksmes vadību kādā noteiktā rajonā, - OLDI iekārtām un pakalpojumiem struktūrvienībās, kas attiecīgās valsts iekšienē savstarpēji nodrošina gaisa satiksmes vadību kādā noteiktā rajonā. 2. NORĀDES 2.1. Šeit minētie dokumenti ietver noteikumus, kas pēc norādes šajā tekstā veido šā Eurocontrol standarta noteikumus. Šā Eurocontrol standarta publicēšanas brīdī atsauces dokumenti bija spēkā tajās norādītajā redakcijā. Jebkura atsaucē minēta ICAO dokumenta pārskatīšana tūlīt nozīmē Eurocontrol standarta pārskatīšanu. Pārējo atsauces dokumentu labojumus neiekļauj šā Eurocontrol standarta noteikumos, kamēr tie nav oficiāli izskatīti un iestrādāti šajā Eurocontrol standartā. Rodoties pretrunām starp šā Eurocontrol standarta prasībām un pārējo atsauces dokumentu saturu, prioritāte ir šim Eurocontrol standartam. 2.2. Šis standarts ietver atsauces uz šādiem dokumentiem: 1. Aeronavigācijas pakalpojumu kārtība — Lidojumu un gaisa satiksmes pakalpojumu noteikumi, ICAO dokuments 4444, 13. izdevums 1996. gada 7. novembra redakcijā. 2. Eurocontrol standarts (redakcija 2.0) ATS datu apmaiņas atveidei (ADEXP), šifrs DPS-ET1-ST09-STD-01-00, datēts ar 1998. gada jūniju. 3. DEFINĪCIJAS, SIMBOLI UN SAĪSINĀJUMI 3.1. Definīcijas Šajā Eurocontrol standartā lieto šādas definīcijas. Pārņēmēja struktūrvienība — struktūrvienība, kas nodrošina ATC pakalpojumus, kurai jāpārņem lidojuma vadība vai kura to ir pārņēmusi brīdī, kad jānotiek vadības nodošanai no vienas struktūrvienībai nākamajai vai tā jau ir notikusi. Saņemšanas apstiprinājums — apstiprinājums tam, ka ziņojums ir saņemts un to var pienācīgi apstrādāt. Aktivizēšana — process ATC saņēmējā struktūrvienībā, kad koordinēšanas gaitā, kas noris starp divām struktūrvienībām, precizē lidojuma plānu attiecīgajam reisam, iekļaujot tajā nododošās struktūrvienības sniegtos datus, un pēc tam šos datus nodod dispečeru rīcībā. Absolūtais augstums — perpendikulārs attālums no plaknes, punkta vai par punktu uzskatīta priekšmeta līdz vidējam jūras līmenim. Lietojumsistēma — ATS apakšsistēmas daļa, kas atbilst šim standartam un veido saskarni ar tādām pašām daļām citās ATS sistēmās. Atbildības rajons — noteiktu izmēru gaisa telpa, kurā ATC struktūrvienība nodrošina gaisa satiksmes pakalpojumus. Sasaiste — process, kura gaitā sistēma saista saņemto OLDI ziņojumu ar lidojuma plāna ierakstu datu bāzē. ATC struktūrvienība — struktūrvienība, kas nodrošina gaisa satiksmes vadību. Pieejamība — varbūtība, ka konkrētā brīdī iekārta būs pieejama lietotājam. Robeža — (sānu un vertikālās) plaknes, kas norobežo ATC struktūrvienības atbildības rajonu. Atļautais lidojuma līmenis — lidojuma līmenis, līdz kādam vai kādā ATC atļāvusi veikt lidojumu. ATC koordinācija — process, ko savā starpā veic ATC struktūrvienības, kuru atbildības rajoni atrodas blakus, un kas oficiāli paredz savstarpēji ziņot par plānoto robežas šķērsošanu, lai panāktu lidojumu drošību, konsekventi veicot paredzētās darbības. Koordinācijas ziņojums — vispārējs apzīmējums ziņojumiem, ko izmanto ATC koordinēšanai. Tajos ietilpst arī CDN ziņojums, kas aplūkots 8.8. punktā. Koordinācijas fāze — attiecībā uz konkrētu lidojumu tā ir fāze, kurā nododošā un saņēmēja ATC struktūrvienības vienojas par to, ar kādiem nosacījumiem (piemēram, lidojuma līmenis, robežas punkts) to starpā tiks pārņemta lidojuma vadība. Koordinācijas punkts — punkts uz robežas vai tās tuvumā, kas ir zināms koordinācijas secībā esošajām ATC struktūrvienībām un uz kuru atsaucas koordinācijas ziņojumos. Korelācija — uz noteiktiem kritērijiem balstīts process, kas paredz lidojuma plāna datu piesaisti radiolokatora ekrānā novērojamai tā paša lidojuma ceļa līnijai, kam parasti jāparādās uz dispečera ekrānpults. Eurocontrol standarts — jebkuras fizikālo īpašību, konfigurācijas, materiālu, veiktspējas, personāla vai procesa specifikācijas, kuru vienota piemērošana ir atzīta par būtisku ieviešanai ATS sistēmās Eurocontrol dalībvalstīs. Eurocontrol standarts nedrīkst būt pretrunā ICAO standartiem, bet vajadzības gadījumā tam būtu jāpapildina tie. Izpilddispečers — dispečers, kas tieši sniedz norādījumus par savā uzraudzībā esošajiem lidojumiem. Šai kategorijai pieskaita arī dispečerus, kas nodrošina rajona radiolokācijas pakalpojumus. Izejas līmenis — lidojuma līmenis, kādā gaisakuģim koordinācijas gaitā atļauts šķērsot vadības nodošanas punktu. Izejas līmeni var papildināt ar šķērsošanas papildnosacījumiem, norādot līmeņu joslu, kurā lidojums būs augšupejošs/lejupejošs. Lidojuma plāns — konkrēta informācija par paredzamo gaisakuģa lidojumu vai lidojuma posmu, ko saņem gaisa satiksmes pakalpojumu struktūrvienības. Tajā ietilpst arī informācija par konkrētu lidojumu, kas iegūta no lidojuma plāna, kurš glabājas FDPS. "Ģenerēšana" — process ATC sistēmā, kura gaitā no datu bāzes (bāzēm) iegūst datus un sagatavo ziņojumu pārraidīšanai ATC saņēmējai struktūrvienībai. ICAO formāts — formāts, ko izmanto ATS ziņojumu pārraidei "zeme-zeme" un kurā lieto 1. norādē aplūkotos lauka tipus un atdalītājus. Līmenis — vispārējs apzīmējums, kas raksturo gaisakuģa atrašanos gaisā; šajā standartā terminā līmenis vai lidojuma līmenis ietilpst absolūtais augstums, ja tas tiek izmantots. Paziņošana — process, kura gaitā nododošā struktūrvienība pārraida datus saņēmējas struktūrvienības sistēmas atjaunināšanai, gatavojoties koordinācijas fāzei. Saņēmēja struktūrvienība — ATC struktūrvienība, kurai nosūtīts ziņojums. "Uzticamība" — plānotais pieejamības laiks procentos, kad ir pieejams šis pakalpojums. Pieprasītais lidojuma līmenis — lidojuma plānā lidojumam pieprasītais lidojuma līmenis. Pārskatīšana — labojumi datos, ko ATC nododošā struktūrvienība iepriekš nosūtījusi ATC saņēmējai struktūrvienībai. Šķērsošanas papildlīmenis - līmenis, kādā vai virs kāda vai arī kādā vai zem kāda gaisakuģim pēc lidojuma koordinācijas jāšķērso vadības nodošanas punkts. Papildlīmenis, ja tāds noteikts, ir izejas līmeņa sastāvdaļa. Sistēmas lidojuma plāns - informācija par konkrētu lidojumu, kas iegūta no lidojuma plāna, kurš glabājas FDPS. Transakcijas ilgums - laika intervāls pēc ziņojuma ierosināšanas, kurā veic tā pārraidi, sākotnējo apstrādi saņēmējā sistēmā, apstiprināšanas ziņojuma ģenerēšanu un pārraidi, kā arī tā atpazīšanu nododošajā sistēmā. Vadības nodošanas punkts - noteikts punkts, kas atrodas gaisakuģa lidojuma trajektorijā, kurā atbildību par ATS nodrošināšanu gaisakuģim nodod nākamajai ATC struktūrvienībai vai kontrolpunktam. Tam nav obligāti jāsakrīt ar koordinācijas punktu. Nodošanas fāze - lidojuma fāze pēc koordinācijas fāzes, kurā notiek sakaru nodošana. Nododošā struktūrvienība - ATC struktūrvienība, kas koordinācijas secībā atbild par lidojuma apkalpošanu pirms robežas un uzsāk koordinācijas fāzi ar nākamo struktūrvienību. Pārraidīšana - ziņojuma nodošana no vienas sistēmas citai. Struktūrvienība - gaisa satiksmes pakalpojumu struktūrvienība. Brīdinājums - ziņojums, kas parādās dispečerpunktā uz ekrānpults, ja nenostrādā automātiskā koordinēšana. 3.2. Simboli un saīsinājumi Šajā Eurocontrol standartā lieto šādus simbolus un saīsinājumus: ABI Iepriekšējs informatīvais ziņojums par robežas šķērsošanu ACC Lidojumu rajona GSV centrs ACP Apstiprināšanas ziņojums ACT Aktivizēšanas ziņojums ADEXP ATS datu apmaiņas atveide ATC Gaisa satiksmes vadība ATM Gaisa satiksmes pārvaldība ATS Gaisa satiksmes pakalpojumi CDN Koordinācijas ziņojums CNL Lidojuma plāna atcelšana COD SSR koda piešķiršanas ziņojums COF Frekvences maiņas ziņojums COP Koordinācijas punkts DED Eurocontrol EATCHIP attīstības direktorāts EATCHIP Eiropas ATC saskaņošanas un integrācijas programma ECAC Eiropas Civilās aviācijas konference ETO Aprēķinātais punkta pārlidošanas laiks ETOT Aprēķinātais pacelšanās laiks EWPD EATCHIP darba programmas dokuments FDPS Lidojuma datu apstrādes sistēma FRF Turpmākais lidojuma maršruts HMI Cilvēka — mašīnas saskarne HOP Pārņemšanas ierosinājuma ziņojums ICAO Starptautiskā civilās aviācijas organizācija INF Informatīvais ziņojums LAM Loģiskā apstiprinājuma ziņojums LoA Vienošanās dokuments MAC Koordinācijas atcelšanas ziņojums MAS Sakaru uzņemšana manuālajā režīmā NM Jūras jūdze OLDI Datu apmaiņa tiešsaistē ORCAM Izcelsmes reģionu kodu piešķiršanas metode PAC Iepriekšējas aktivizēšanas ziņojums RAP Ierosinātās aktivizēšanas saskaņošanas ziņojums REV Labojumu ziņojums RJC Koordinācijas atteikuma ziņojums ROF Frekvences maiņas pieprasījuma ziņojums RRV Ierosināto labojumu saskaņošanas ziņojums SBY Rezervstāves ziņojums SDM Papilddatu ziņojums SSR Sekundārais novērošanas radiolokators SYSCO Automatizēta koordinācija TI Nodošanas ierosināšana TIM Nodošanas ierosināšanas ziņojums TWR/APP Lidlauka GSV dispečerpunkts ("tornis") un pieejas lidojumu GSV 4. VISPĀRĪGĀS PRASĪBAS 4.1. Ievads Šajā iedaļā aplūkotas vispārējās ekspluatācijas prasības, kas nepieciešamas OLDI pakalpojumu īstenošanai starp ATC struktūrvienībām, kā arī dažādu izmantojamo ziņojumu tipu klasificēšanas noteikumi un darbības prasības. 4.2. Lidojumu datu apstrādes sistēmas prasības 4.2.1. Lidojumu datu bāze Struktūrvienības, kas izmanto šajā dokumentā aplūkotās iespējas, saņem datus no FDPS, kurā glabājas visa nepieciešamā informācija norādīto ziņojumu vizualizēšanai, apstrādei un sagatavošanai. Attiecībā uz jebkuru lidojumu galvenais datu avots ir gaisakuģa kapteiņa vai viņa uzdevumā iesniegtais lidojuma plāns. Pārējos datus iegūst lidojumu plānu apstrādes gaitā, ņemot vērā attiecīgās struktūrvienības apkārtējo vidi. 4.2.2. Darbība reālajā laikā OLDI procedūra ietver norises nododošajās ATC struktūrvienībās saistībā ar tādu darbību ierosināšanu, kas vajadzīgas, lai savlaicīgi iesniegtu datus nododošajam dispečeram un pārraidītu koordinācijas datus pārņēmējai struktūrvienībai. Šim nolūkam FDPS ir jāierosina darbības, kas paredz salīdzināt koordinēto pasaules laiku un piemērojamos laika parametrus ar konkrētu lidojuma maršruta punktu laika parametriem, kuri iegūti no lidojumu datu bāzes. 4.2.3. Datu komunikācijas spēja 4.2.3.1. FDPS ir jānodrošina lidojuma datu saņemšana un pārraidīšana šajā dokumentā noteiktajā ziņojuma formātā, izmantojot datu komunikācijas vidi, kas kalpo kā OLDI funkcijas nodrošinātāja. 4.2.3.2. Ieteikums. FDPS ir jābūt attīstīties spējīgai, lai to papildinātu ar jauniem ziņojumiem, ko varētu iekļaut turpmākajās standarta redakcijās. 4.2.3.3. Kas attiecas uz šajā dokumentā noteiktajām funkcionālajām prasībām, datu komunikācijas videi ir jānodrošina ātra un droša datu apmaiņa starp lietojumprogrammām: - garantējot nevainojamu OLDI ziņojumu pārraidi, un - atkarībā no vajadzības, uzraugot divpunktu savienojumus vai sakaru tīkla statusu. 4.2.3.4. FDPS ir jābrīdina dispečerpunkti par datu komunikācijas sistēmas atklātajām nesakritībām. 4.2.4. Lietojumfunkcijas 4.2.4.1. Sistēmām, ko izmanto OLDI pakalpojumu nodrošināšanai, ir jābūt gatavām automātiski saņemt, uzglabāt, apstrādāt, izvilkt un izsniegt vizualizēšanai, kā arī pārraidīt ar OLDI saistītos datus reālā laika režīmā. 4.2.4.2. FDPS ir: - jāuzrāda kārtējie ekspluatācijas dati, kas paredzēti šajā standartā OLDI darbībai, un kuru atjaunināšana notiek automātiski, manuāli ievadot datus vai izmantojot abus šos paņēmienus, - jānodrošina šādu sastāvdaļu izvilkšana no lidojuma plāna datu bāzes, - jāatpazīst nākamā ATC struktūrvienība lidojuma maršrutā. 4.2.4.3. Jāpanāk savstarpēja vienošanās par: - koordinācijas punktiem (COP), - atskaites punktiem, ko izmanto peilējuma un attāluma apzīmēšanai, nosakot COP taisnos posmos ārpus ATS maršruta (ja tādi ir). PIEZĪME. COP ne vienmēr sakrīt ar vadības nodošanas punktiem. 4.2.5. Cilvēka — mašīnas saskarne (HMI) 4.2.5.1. HMI ir jānodrošina: - OLDI ziņojumu un attiecīgo brīdinājumu operacionālā satura vizualizēšana tūlītējai reaģēšanai saistībā ar saņemtajiem ziņojumiem, - koordinācijas un vadības nodošanas brīdinājuma ziņojumu tālāknosūtīšana apkalpojošiem punktiem, kas atbild par attiecīgo lidojumu koordinēšanu. 4.2.5.2. ATC personāla rīcībā ir jābūt līdzekļiem, kas ļauj pārveidot datus, kuri nosaka ziņojumu operacionālo saturu saskaņā ar šā dokumenta prasībām. 4.2.5.3. HMI attiecīgi jāuzrāda, ka ziņojums tiek vai jau ir veiksmīgi pārraidīts. 4.2.5.4. Ja noteiktajā laikā pēc koordinācijas vai vadības nodošanas ziņojuma pārraidīšanas nesaņem apstiprinājumu, automātiski tiek sagatavots brīdinājums vai paziņojums attiecīgajam ATC vai tehniskajam punktam(-iem). 4.2.5.5. Šim brīdinājumam vai paziņojumam jābūt tādā formā, lai tas uzreiz piesaistītu attiecīgā dispečerpunkta uzmanību. 4.2.5.6. Ieteikums. ATC punktos, kas izmanto OLDI, HMI būtu jāparedz brīdinājums gadījumos, kad OLDI pakalpojumi nav pieejami. 4.2.6. Ziņojumu ierosināšana 4.2.6.1. Katrā sistēmā jāietver sistēmparametru kopa, kas automātiski nodrošina savlaicīgu OLDI ziņojumu ierosināšanu. 4.2.6.2. Ieteikums. Būtu jānodrošina koordinācijas ziņojuma pārraides manuāla uzsākšana pirms aprēķinātā pārraides laika. 4.2.6.3. Vienmēr jānodrošina automātiskā pārraides uzsākšana, ja pārraidi neuzsāk manuāli. 4.2.6.4. Sistēmai jāizmanto laika parametri, nosakot šādus rādītājus: - sagatavošanās laiku pirms pārraides, kad nododošajā struktūrvienībā uz ekrānpults parādās ziņojumu operacionālais saturs, - kopējo sagatavošanās laiku ziņojuma pārraidei vai, attiecīgi, laiku katrā COP, - laiku pēc ziņojuma pārraides, kurā ir jāsaņem apstiprinājums lietojumprogrammu līmenī (taimautu). 4.2.6.5. Ziņojums ir jāpārraida nekavējoties, ja vajadzīgā informācija kļūst pieejama vēlāk, nevis brīdī, kas faktiski paredzēts tās pārraidīšanai. Piemērs: Lidojums sākas GAT IFR posma punktā, kas atrodas tuvu robežai, kura būs vēlāk jāšķērso; ETO šajā punktā pārraida astoņas minūtes pirms COP, tātad ACT ziņojuma pārraidīšana šajā brīdī jau ir nokavēta, ņemot vērā attiecīgo laika parametru(-s); šis ziņojums ir jānosūta nekavējoties. 4.2.7. Ziņojumu saņemšana 4.2.7.1. ATC sistēmai ir jānodrošina: - OLDI ziņojumu saņemšana, - to automātiska apstrāde saskaņā ar šo standartu, - lidojuma datu sagatavošana saskaņā ar saņemto ziņojumu un nepieciešamo brīdinājumu parādīšanās, ja saņemtie dati ir pretrunīgi, - apstiprinājuma ziņojumu automātiska sagatavošana un pārraidīšana lietojumprogrammas līmenī. 4.2.7.2. Atkarībā no apstākļiem saņemšanas apstiprinājuma ziņojums (loģiskā apstiprinājuma ( LAM ), apstiprināšanas ( ACP ) vai rezervstāves ( SBY ) ziņojums) ir jāsagatavo un jāpārraida pēc attiecīgā ziņojuma apstrādes un apstrādes rezultātu uzrādīšanas vajadzīgajā dispečerpunktā (punktos). PIEZĪME. Sīki izstrādātie apstiprinājuma sagatavošanas nosacījumi atsevišķi norādīti katram ziņojumam. 4.3. Datu atjaunināšana, izmantojot novērošanas datus Ieteikums. Lai nodrošinātu laika datu provizorisko aprēķinu precizitāti, lidojumu plānu datu bāzes atjaunināšanai būtu jāizmanto informācija, kas iegūta, vērojot lidojumus ar radiolokatora vai citu novērošanas līdzekļu palīdzību. 4.4. OLDI datu reģistrēšana 4.4.1. Saturs Ikviena OLDI ziņojuma saturs un saņemšanas laiks ir jāreģistrē. 4.4.2. Tehniskais nodrošinājums Tehniski jānodrošina reģistrēto datu ieguve un vizualizēšana. 4.5. Pieejamība, uzticamība, datu drošība un datu integritāte 4.5.1. Pieejamība 4.5.1.1. OLDI pakalpojumiem starp divām saistītajām struktūrvienībām ir jābūt pieejamiem ierastās un maksimālās satiksmes plūsmas laikā. 4.5.1.2. Ieteikums. OLDI pakalpojumiem vajadzētu būt pieejamiem 24 stundas dienā. 4.5.1.3. Par visiem dīkstāves periodiem (un, tātad, paredzamo pieejamības laiku) savstarpēji jāvienojas abām saistītajām struktūrvienībām. 4.5.2. Uzticamība 4.5.2.1. Jebkuram OLDI savienojumam ir jāuzrāda vismaz 99,86 % uzticamība (tas nozīmē, ka dīkstāve nepārsniedz 12 stundas gadā, pamatojoties uz 24 stundu pieejamību diennaktī). 4.5.2.2. Ieteikums. Ja tas ir attaisnojams no ekspluatācijas viedokļa, jānodrošina vismaz 99,99 % uzticamība (tas nozīmē, ka dīkstāve nepārsniedz 52 minūtes gadā, pamatojoties uz 24 stundu pieejamību diennaktī). 4.5.3. Datu drošība Ieteikums. OLDI pakalpojumiem vajadzētu piemērot drošības paņēmienus (piem., piekļuves tiesības, avotu pārbaude) un, vajadzības gadījumā, veikt tīkla pārvaldīšanu. 4.5.4. Datu integritāte Atteices intensitāte lietojumsistēmas līmenī nedrīkst pārsniegt vienu pārraides kļūdu uz 2000 ziņojumiem. 4.6. Darbības novērtējums 4.6.1. Novērtēšanas laiks Katrai jaunai OLDI iekārtai, arī jaunai iekārtai jau esošajā savienojumā, pirms darbības uzsākšanas jāparedz novērtēšanas laiks, lai pārliecinātos par datu integritāti, precizitāti, efektivitāti, saderību ar ATC procedūrām un vispārējo drošību. PIEZĪME. Eurocontrol OLDI sekretariātā var saņemt informāciju par procedūru, kas atvieglo jaunu OLDI iekārtu novērtēšanu. 4.6.2. Darbības uzsākšanas datums Abām struktūrvienībām savstarpēji vienojoties, oficiāli nosaka darbības uzsākšanas datumu, kas nozīmē, ka novērtēšanas laiks ir beidzies. 5. ZIŅOJUMU KATEGORIJAS 5.1. Vispārējā daļa 5.1.1. Mērķis Šajā dokumenta iedaļā: - definē ziņojumu kategorijas, - nosaka transakciju ilguma ierobežojumus kategorijām, - nosaka obligātos un komplementāros ziņojumus, - iedala ziņojumu tipus kategorijās. 5.1.2. Ziņojumu kategorijas OLDI ziņojumus iedala šādās kategorijās: - 1. kategorija — sakaru nodošana, - 2. kategorija — koordinācija, - 3. kategorija — paziņošana. 5.2. Transakciju ilgums 5.2.1. Transakciju ilguma nosacījumi 5.2.1.1. Noteiktais transakciju ilgums ietver pārraidi, sākotnējo apstrādi saņēmējā struktūrvienībā, apstiprinājuma ziņojuma sagatavošanu, tā pārraidi un saņemšanu nododošajā struktūrvienībā. Tādēļ automātiskā apstiprinājuma ziņojumiem LAM un SBY nav piešķirta ziņojumu kategorija. 5.2.1.2. Maksimālais transakcijas ilgums dažādām ziņojumu kategorijām ir norādīts tabulā 5-1. Tabula 5-1 Maksimālais transakcijas ilgums Ziņojumu kategorija | 90 % | 99,8 % | 1 | 4 sek. | 10 sek. | 2 | 10 sek. | 25 sek. | 3 | 15 sek. | 45 sek. | 5.2.1.3. Katrai ziņojumu kategorijai vai tipam nosaka taimauta ilgumu. 5.2.1.4. Ja noteiktajā laikā pēc pārraides nav saņemts apstiprinājums, uzskata, ka ziņojums ir neveiksmīgi pārraidīts vai apstrādāts, un ir jānosūta brīdinājums saskaņā ar attiecīgo šā dokumenta iedaļu. 5.2.1.5. Ieteikums. Šajās trijās kategorijās taimautam nevajadzētu pārsniegt attiecīgi 12 sekundes, 30 sekundes un 60 sekundes. 5.3. Ziņojumu klasifikācija un sistematizācija 5.3.1. Ziņojumu klasifikācija — obligātie un komplementārie ziņojumi 5.3.1.1. Šajā dokumentā aplūkotos ziņojumus iedala obligātajos vai komplementārajos. 5.3.1.2. Ja aplūkojamā ziņojuma pārraidīšana (transmission, TX) ir obligāta (mandatory, M), ir jāparedz šādu ziņojumu pārraidīšanai vajadzīgā apstrāde. 5.3.1.3. Ja aplūkojamā ziņojuma saņemšana ir obligāta ( reception, REC ), ir jāparedz šādu ziņojumu saņemšanai vajadzīgā apstrāde. PIEZĪME. Izņēmuma gadījumos, kad starp divām struktūrvienībām ir vienvirziena satiksmes plūsma, obligātie ziņojumi var attiekties tikai uz vienu virzienu. 5.3.1.4. Ja aplūkojamā ziņojuma pārraidīšana ir komplementāra ( complementary, C ), ir jāparedz šādu ziņojumu pārraidīšanai vajadzīgā apstrāde, ja to pieprasa nosūtītāja struktūrvienība un pastāv savstarpēja vienošanās ar saņēmēju struktūrvienību. PIEZĪME. Komplementāros ziņojumus var izmantot vienā virzienā tikai saskaņā ar ekspluatācijas prasībām. 5.3.1.5. Ja aplūkojamā ziņojuma saņemšana ir komplementāra, ir jāparedz saņemšanai vajadzīgā apstrāde, ja pastāv abpusēja vienošanās par tā izmantošanu. 5.3.1.6. Tabulās 5-3 un 5-4 aplūkotās prasības piemēro tikai tad, ja ATC struktūrvienības abpusēji vienojušās attiecīgi izmantot dialoga procedūru, veicot koordināciju un/vai sakaru nodošanu. 5.3.2. Ziņojumu iedalījums kategorijās 5.3.2.1. Pamatprocedūras ziņojumu iedalījums kategorijās ir noteikts tabulā 5-2. 5.3.2.2. Citu dialoga procedūras koordinācijas ziņojumu iedalījums kategorijās ir noteikts tabulā 5-3. 5.3.2.3. Dialoga procedūras sakaru nodošanas ziņojumu iedalījums kategorijās ir noteikts tabulā 5-4. Tabula 5-2 Pamatprocedūras ziņojumi Ziņojuma tips | Saīsinājums | Kategorija | Pārraide | Saņemšana | Iepriekšēja informācija par robežas šķērsošanu | ABI | 3 | M | M | Aktivizēšana | ACT | 2 | M | M | Pārskatīšana | REV | 2 | C [1] | C [1] | Iepriekšēja aktivizēšana | PAC | 2 | C | C | Koordinācijas atcelšana | MAC | 2 | C | C | SSR koda piešķiršana | COD | 2 | C | C | Informatīvais | INF | 3 | C | C | Loģiskā apstiprinājuma ziņojums | LAM | | M | M | Tabula 5-3 Dialoga procedūra — koordinācijas fāzes ziņojumi (Papildus tabulai 5-2) Ziņojuma tips | Saīsinājums | Kategorija | Pārraide | Saņemšana | Ierosinātās aktivizēšanas saskaņošana | RAP | 2 | C | M | Ierosinātie labojumi | RRV | 2 | C | M | Koordinācija | CDN | 2 | M | M | Rezervstāve [2] | SBY | | M | M | Apstiprināšana | ACP | 2 | M | M | Koordinācijas atteikšana [3] | RJC | 2 | C | C | Tabula 5-4 Dialoga procedūra - nodošanas fāzes ziņojumi Ziņojuma tips | Saīsinājums | Kategorija | Pārraide | Saņemšana | Nodošanas ierosināšana | TIM | 1 | M | M | Papilddati | SDM | 1 | [4] | [4] | Pārņemšanas ierosinājums | HOP | 1 | M | M | Frekvences maiņa [5] | COF | 1 | C | M | Frekvences maiņas pieprasījums | ROF | 1 | C | M | Sakaru uzņemšana manuālajā režīmā [5] | MAS | 1 | C | M | 6. PAMATPROCEDŪRA — OBLIGĀTIE ZIŅOJUMI 6.1. Vispārējā daļa 6.1.1. Prasību apraksts Šajā iedaļā aplūkotas obligātās prasības OLDI pakalpojumu ieviešanai lietojumprogrammu līmenī. 6.1.2. Lietojums Struktūrvienības, kas lidojumu koordinēšanai izmanto OLDI, lieto šajā iedaļā aplūkotos ABI, ACT un LAM ziņojumus, izņemot gadījumus, kad abpusēji vienojas veikt koordināciju dialoga procedūrā, kura aplūkota šā dokumenta 8. iedaļā, ievērojot minētajā iedaļā noteiktos ACT un LAM ziņojumu lietošanas nosacījumus. 6.2. Iepriekšējs ziņojums par robežas šķērsošanu (ABI) 6.2.1. ABI ziņojuma mērķis ABI ziņojums atbilst šādām ekspluatācijas prasībām: - nodrošina trūkstošos lidojuma plāna datus, - sniedz iepriekšēju informāciju par robežas šķērsošanu un tās labojumus nākamajai ATC struktūrvienībai, - atjaunina lidojuma plāna pamatdatus, - palīdz savlaicīgi koriģēt radiolokatora ekrānā novērojamās ceļa līnijas, - atvieglo sektora noslogotības precīzu īstermiņa novērtēšanu. ABI kalpo kā paziņojums. 6.2.2. Ziņojuma saturs ABI ziņojums satur šādas datu vienības: - ziņojuma tipu, - ziņojuma numuru, - gaisakuģa identifikācijas indeksu, - SSR darba režīmu un kodu (ja dati ir pieejami), - izlidošanas lidlauku, - provizoriskos aprēķinus, - galamērķa lidlauku, - gaisa kuģu skaitu un tipu, - maršrutu (fakultatīvi), - citus lidojuma plāna datus (fakultatīvi). PIEZĪME. Datu iestrādes noteikumi, lauku formāts un saturs ir norādīti A pielikumā. 6.2.3. Lietošanas noteikumi 6.2.3.1. Vispārējā daļa 6.2.3.1.1. Izņemot 6.2.3.1.3. un 6.2.3.1.4. punktā paredzētos gadījumus, saistībā ar katru lidojumu, kam paredzēts šķērsot atbildības rajonu robežu, ir jānosūta viens vai vairāki ABI ziņojumi saskaņā ar OLDI procedūrām. 6.2.3.1.2. Nosūtīšanas gadījumā pēc ABI ziņojuma, jānosūta aktivizēšanas (ACT) vai ierosinātās aktivizēšanas saskaņošanas (RAP) ziņojums. 6.2.3.1.3. ABI ziņojums netiek sagatavots, ja ir jāsūta iepriekšējas aktivizēšanas (PAC) ziņojums. 6.2.3.1.4. Ieteikums. ABI pārraidīšana būtu jāaptur, ja nekavējoties vai savstarpēji saskaņotā laika sprīdī ir jāpārraida ACT vai RAP ziņojums. PIEZĪME. Šā ieteikuma mērķis ir izvairīties no mēģinājumiem saņēmējas struktūrvienības dažādos dispečerpunktos vienlaicīgi novērst nesakritības ABI un ACT ziņojumos, kas skar vienu un to pašu lidojumu. 6.2.3.1.5. Ir jānosūta izlabots ABI ziņojums, ja nav sagatavots nākamais ACT ziņojums un: - lidojuma maršruts ir izmainīts tādā veidā, ka COP iepriekšējā ABI ziņojumā vairs neatbilst īstenībai, - ielidošanas lidlauks ir nomainīts, vai - gaisakuģa tips ir nomainīts. 6.2.3.1.6. Ieteikums. Būtu jānosūta izlabots ABI ziņojums, ja nav sagatavots nākamais ACT ziņojums un izmaiņas skar kādu no šeit norādītajiem parametriem: - paredzēto robežas šķērsošanas līmeni, - paredzēto SSR kodu vadības nodošanas punktā, - ja paredzamais COP pārlidošanas laiks (ETO) atšķiras no iepriekšējā ABI ziņojumā norādītā laika vairāk, nekā tas noteikts vienošanās dokumentā (LoA), - jebkurus citus datus pēc savstarpējas vienošanās. 6.2.3.2. Datu apstrāde saņēmējā struktūrvienībā 6.2.3.2.1. ATC sistēmai, kas saņem ABI ziņojumu, jāmēģina veikt tā sasaisti ar attiecīgajiem lidojuma plāna datiem. 6.2.3.2.2. Ja sasaiste ar lidojuma plānu neizdodas, saņēmējā sistēmā automātiski vai manuāli jāsastāda lidojuma plāns. 6.2.3.2.3. Ja sasaiste ar lidojuma plānu noris veiksmīgi, bet atklājas neatbilstība starp ziņojuma datiem un attiecīgajiem saņēmējas sistēmas datiem, kas prasa ieviest labojumus pēc nākamā ACT ziņojuma saņemšanas, šīs neatbilstības novēršana jāuztic attiecīgajam dispečerpunktam. 6.2.3.3. Pārraides ilguma parametri 6.2.3.3.1. Ziņojums ir jāpārraida dažas minūtes pirms paredzētā COP pārlidošanas laika, kā to nosaka parametri. 6.2.3.3.2. ABI ģenerēšanas parametrs(-i) jāiekļauj attiecīgo ATC struktūrvienību LoA. 6.2.3.3.3. Ieteikums. ABI ģenerēšanas parametriem (parametram) būtu jābūt: - mainīgiem saskaņā ar LoA nosacījumiem, - atsevišķi noteiktiem katram COP. 6.2.4. ABI saņemšanas apstiprinājums 6.2.4.1. Saņemšanas apstiprināšana ABI ziņojuma saņemšanu jāapstiprina, sagatavojot un pārraidot LAM ziņojumu. PIEZĪME. LAM ziņojums jāsagatavo neatkarīgi no rezultātiem, kas gūti mēģinājumā veikt sasaisti ar lidojuma plānu. 6.2.4.2. Saņemšana nav apstiprināta Ieteikums. Ja nesaņem LAM ziņojumu, kas apstiprina ABI ziņojuma saņemšanu, uzraudzības punktā būtu jāparādās brīdinājumam. 6.2.5. Piemēri "Air 2000" 253, Boeing 757, lido no Maltas uz Birmingemu, paredzamais ierašanās laiks BNE VOR 1221 UTC (pēc koordinētā universālā laika), lidojums norit FL350, patiesais ātrums gaisā 480 mezglu, paredzētais maršruts UB4 BNE UB4 BPK UB3 HON, sakaru nodrošināšanai izmanto A7012, pieprasa līmeni FL390. Tālāk piedāvātie piemēri ietver līdzvērtīgus ABI ziņojumus, kas nosūtīti no Reimsas ACC uz Londonas ACC. 6.2.5.1. ICAO (ABIE/L001-AMM253/A7012-LMML-BNE/1221F350-EGBB-9/B757/M-15/N0480F390 UB4 BNE UB4 BPK UB3 HON) 6.2.5.2. ADEXP -TITLE ABI -REFDATA -SENDER -FAC E -RECVR -FAC L -SEQNUM 001 -ARCID AMM253 -SSRCODE A7012 -ADEP LMML -COORDATA -PTID BNE -TO 1221 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON 6.3. Aktivizēšanas ziņojums (ACT) 6.3.1. ACT ziņojuma mērķis ACT ziņojums atbilst šādām ekspluatācijas prasībām: - tas aizstāj mutiskos robežas šķērsošanas aprēķinus, pirms vadības nodošanas automātiski nodrošinot lidojuma datu pārraidīšanu no vienas ATC struktūrvienības nākamajai, - tas precizē lidojuma plāna pamatdatus ATC saņēmējā struktūrvienībā ar jaunāko informāciju, - tas atvieglo lidojuma datu sadali vajadzīgajiem dispečerpunktiem ATC saņēmējā struktūrvienībā un to vizualizēšanu, - tas paātrina pazīšanas signāla/koda korelācijas parādīšanos uz ekrānpults ATC saņēmējā struktūrvienībā, - tas paziņo vadības nodošanas nosacījumus ATC saņēmējai struktūrvienībai. 6.3.2. Ziņojuma saturs ACT ziņojums satur šādas datu vienības: - ziņojuma tipu, - ziņojuma numuru, - gaisakuģa identifikācijas indeksu, - SSR darba režīmu un kodu, - izlidošanas lidlauku, - provizoriskos aprēķinus, - galamērķa lidlauku, - gaisakuģu skaitu un tipu, - maršrutu (fakultatīvi), - citus lidojuma plāna datus (fakultatīvi). PIEZĪME. Datu iestrādes noteikumi, lauku formāts un saturs ir norādīti A pielikumā. 6.3.3. Lietošanas noteikumi 6.3.3.1. Vispārējā daļa 6.3.3.1.1. ACT ziņojums jānosūta saistībā ar prasībām atbilstošajiem lidojumiem, kas šķērso robežu, izņemot 6.3.3.1.10. punktā paredzētos gadījumus. 6.3.3.1.2. ACT ziņojums automātiski jāsagatavo un jāpārraida LoA noteiktajā laikā, ja tas nav izdarīts jau agrāk manuālajā režīmā. 6.3.3.1.3. Ieteikums. ATC personālam būtu jānodrošina iespēja uzsākt ATC ziņojumu pārraidi pirms aprēķinātā pārraides laika. 6.3.3.1.4. Pārraidāmā ACT ziņojuma operacionālajam saturam ir jāparādās uz ekrānpults dispečerpunktā, kas atbild par lidojuma koordināciju, pirms tas tiek pārraidīts. 6.3.3.1.5. Ieteikums. Attiecībā uz 6.3.3.1.4. punktu, uz ekrānpults kopā ar ACT ziņojuma saturu būtu jāparādās arī aprēķinātajam laikam, kad tas automātiski jāpārraida. 6.3.3.1.6. ACT ziņojumā jāiekļauj jaunākā informācija par lidojumu, ieskaitot paredzētos robežas šķērsošanas nosacījumus. 6.3.3.1.7. Par ACT ziņojuma pārraidīšanu jāpaziņo attiecīgajam dispečerpunktam. 6.3.3.1.8. Uzreiz pēc LAM saņemšanas ACT ziņojuma dati kļūst operacionāli saistoši abām ATC struktūrvienībām. Koordinētie nodošanas nosacījumi un LAM saņemšanas fakts ir jādara zināmi nododošās struktūrvienības ATC personālam. 6.3.3.1.9. Uzskata, ka saņēmēja struktūrvienība ir apstiprinājusi ACT ziņojumā iekļautos nodošanas nosacījumus, ja saņēmēja struktūrvienība neierosina to grozījumu koordinēšanu. 6.3.3.1.10. Vēl vienu ACT ziņojumu tam pašam koordinācijas partnerim drīkst nosūtīt tikai tad, ja iepriekšējais ziņojums tika ATCelts ar MAC. 6.3.3.1.11. Maršruts un citi lidojuma plāna dati ir jāiekļauj, ja pastāv abpusēja vienošanās. 6.3.3.2. Datu apstrāde saņēmējā struktūrvienībā 6.3.3.2.1. ATC sistēmai, kas saņem ACT ziņojumu, ir jāmēģina veikt tā sasaisti ar atbilstīgo lidojuma plānu. 6.3.3.2.2. Ja atrod atbilstīgu lidojuma plānu, un ziņojums nesatur pretrunas, kas var traucēt pareizu apstrādi: - operacionālais saturs jāiekļauj lidojuma plānā, - nepieciešamie dati pēc vajadzības jāizvada apkalpojošajā ATC un citos punktos, - ir jānosūta LAM. 6.3.3.2.3. Ja atbilstīgs lidojuma plāns nav atrodams vai atklājas pretrunas, kas traucē pareizu ziņojuma apstrādi: - ja izdodas noteikt sektoru, kas atbild par lidojuma vadības pārņemšanu: - šajā sektorā uz ekrānpults jāparādās ziņojuma operacionālajam saturam, - ir jānosūta LAM, - ir jāsastāda lidojuma plāns, - visos pārējos gadījumos LAM nav jāsūta. 6.3.3.3. Pārraidīšanas parametri 6.3.3.3.1. Ziņojums jāpārraida cik vien ātri iespējams, iestājoties agrākajam no termiņiem, kas noteikti, izmantojot šādus kritērijus: - saskaņā ar parametru aprēķināto minūšu skaitu pirms paredzamā COP pārlidošanas laika, - laiku, kad gaisakuģis atrodas abpusēji saskaņotajā attālumā no COP. 6.3.3.3.2. ACT sagatavošanas parametrs(-i) ir jāiekļauj attiecīgo ATC struktūrvienību LoA. 6.3.3.3.3. ACT sagatavošanas parametram(-iem) ir jābūt mainīgiem atkarībā no LoA nosacījumiem. 6.3.3.3.4. Ieteikums. ACT sagatavošanas parametri būtu jānosaka atsevišķi katram COP. 6.3.3.3.5. Norādītajiem parametriem jāparedz pietiekams laiks, lai: - nododošā struktūrvienība varētu precizēt lidojuma nodošanas līmeni, ņemot vērā paredzētos nosacījumus COP, un - saņēmēja struktūrvienība varētu apstrādāt ACT, kā arī sagatavot un pārraidīt LAM, neliedzot nododošajai struktūrvienībai iespēju mutiski veikt koordināciju un pārņēmējai struktūrvienībai attiecīgi rīkoties, ja datu apmaiņa cieš neveiksmi. 6.3.4. ACT saņemšanas apstiprinājums 6.3.4.1. Saņemšanas apstiprināšana ACT ziņojuma saņemšanu ir jāapstiprina, sagatavojot un pārraidot LAM ziņojumu. 6.3.4.2. Saņemšana nav apstiprināta Ja nav saņemts LAM ziņojums, kas apstiprina ACT ziņojuma saņemšanu, ATC punktā, kurš atbild par lidojuma koordinēšanu, jāparādās brīdinājumam. 6.3.5. Piemēri Šeit aplūkotie piemēri papildina ABI ziņojuma piemērus, kas iekļauti 6.2. punktā; visi dati sakrīt, izņemot COP ETO, kas norādītajā ACT ziņojumā ir 1226. 6.3.5.1. ICAO (ACTE/L005-AMM253/A7012-LMML-BNE/1226F350-EGBB-9/B757/M-15/N0480F390 UB4 BNE UB4 BPK UB3 HON) 6.3.5.2. ADEXP -TITLE ACT -REFDATA -SENDER -FAC E -RECVR -FAC L -SEQNUM 005 -ARCID AMM253 -SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON 6.4. Loģiskā apstiprinājuma ziņojums (LAM) 6.4.1. LAM ziņojuma mērķis LAM kalpo kā pārraidīta ziņojuma saņemšanas un nodrošināšanas apstiprinājums, ko saņēmēja struktūrvienība nosūta sūtītājai struktūrvienībai. LAM apstrāde nodrošina ATC personālu nododošajā struktūrvienībā ar: - brīdinājumu, ja netiek atsūtīts saņemšanas apstiprinājums, - informāciju, ka apstiprināmais ziņojums ir saņemts, veiksmīgi apstrādāts, nesatur kļūdas, noglabāts atmiņā un vajadzības gadījumā ir pieejams attiecīgajam dispečerpunktam (punktiem). 6.4.2. Ziņojuma saturs LAM ziņojums satur šādas datu vienības: - ziņojuma tipu, - ziņojuma numuru, - atsauci uz ziņojumu. PIEZĪME. Datu iestrādes noteikumi, lauku formāts un saturs ir norādīti A pielikumā. 6.4.3. Lietošanas noteikumi 6.4.3.1. Vispārējā daļa 6.4.3.1.1. LAM nosūtīšanas noteikumi ir norādīti šā dokumenta iedaļās, kurās aplūko katra ziņojuma apstrādi. 6.4.3.1.2. LAM ziņojums jāsagatavo un jāpārraida bez cilvēka iejaukšanās. 6.4.3.1.3. LAM ziņojums nedrīkst aizstāt tehniskos ziņojumus, kas vajadzīgi, lai nodrošinātu datu pārraides integritāti. 6.4.3.1.4. LAM ziņojums ir jāsagatavo un jāpārraida nekavējoties, lai tiktu ievērots apstiprināmā ziņojuma transakcijas ilguma ierobežojums. 6.4.3.1.5. Izņemot ABI ziņojumus, pārraidošai ATC sistēmai ir jāinformē dispečers, kas atbild par koordināciju, ja LAM ziņojums nav saņemts šādiem brīdinājumiem noteiktajā termiņā. 6.4.4. LAM saņemšanas apstiprinājums LAM ziņojumam nav nepieciešams apstiprinājums. 6.4.5. Piemēri 6.4.5.1. ICAO (LAML/E012E/L001) 6.4.5.2. ADEXP -TITLE LAM -REFDATA -SENDER -FAC L -RECVR -FAC E -SEQNUM 012 -MSGREF -SENDER -FAC E -RECVR -FAC L -SEQNUM 001 7. PAMATPROCEDŪRA — KOMPLEMENTĀRIE ZIŅOJUMI 7.1. Vispārējā daļa 7.1.1. Prasību apraksts Šajā iedaļā aplūko pamatprocedūras iespējas, kas ir pieejamas papildus tām, kuras aplūkotas 6. iedaļā "Pamatprocedūra — obligātie ziņojumi". 7.1.2. Izmantošana 7.1.2.1. Par visu šajā iedaļā aplūkoto iespēju izmantošanu ir abpusēji jāvienojas pirms to ieviešanas. 7.1.2.2. Ja šāda vienošanās pastāv, ir jāievēro šajā iedaļā aplūkotie noteikumi. 7.2. Iepriekšējas aktivizēšanas ziņojums (PAC) 7.2.1. PAC ziņojuma mērķis PAC ziņojums atbilst šādām ekspluatācijas prasībām: - lidojuma izziņošana un pirmslidojuma koordinācija, ja lidojuma laiks no izlidošanas līdz COP ir īsāks, nekā būtu nepieciešams, lai iekļautos saskaņotajos ACT ziņojuma pārraides ilguma parametros, - lidojuma izziņošana un pirmslidojuma koordinācija, ko pirms izlidošanas veic vietējā (lidlauka/pieejas lidojumu dispečerkontroles) struktūrvienība, kopā ar nākamo struktūrvienību, kas pārņems lidojuma vadību, - trūkstošo lidojuma plāna datu iegūšana, ja sākotnēji izdalītie lidojuma plāna dati satur pretrunas, - vajadzības gadījumā SSR koda piešķiršanas pieprasīšana struktūrvienībai, kurai adresēta iepriekš minētā izziņošana/koordinācija. 7.2.2. Ziņojuma saturs PAC ziņojums satur šādas datu vienības: - ziņojuma tipu, - ziņojuma numuru, - atsauci uz ziņojumu (fakultatīvi), - gaisakuģa identifikācijas indeksu, - SSR darba režīmu un kodu, - izlidošanas lidlauku, - paredzamo pacelšanās laiku vai provizoriskos aprēķinus, - galamērķa lidlauku, - gaisakuģa tipu, - maršrutu (fakultatīvi), - citus lidojuma plāna datus (fakultatīvi). PIEZĪME. Datu iestrādes noteikumi, lauku formāts un saturs ir norādīti A pielikumā. 7.2.3. Lietošanas noteikumi 7.2.3.1. Vispārējā daļa 7.2.3.1.1. Saistībā ar katru lidojumu, kam jāšķērso atbildības rajonu robeža, ir jānosūta vismaz viens PAC ziņojums, ja laika sprīdis no izlidošanas līdz COP neļauj vajadzīgajā brīdī nosūtīt ACT ziņojumu. 7.2.3.1.2. Saistībā ar katru izlidojošo reisu, kam nepieciešama izziņošana vai koordinācija, lidlauka/pieejas lidojumu dispečerkontroles struktūrvienībai ir jānosūta vismaz viens PAC ziņojums nākamajai struktūrvienībai. 7.2.3.1.3. Ieteikums. Lai izmantotu PAC/LAM ziņojumus starp struktūrvienībām, attiecīgajām TWR/APP sistēmām būtu jānodrošina iespēja ievadīt un pārraidīt "start-up", "push-back", "taxi" vai tamlīdzīgu informāciju, ko var izmantot ETOT noteikšanai CPO ETO aprēķiniem un PAC ziņojuma pārraides uzsākšanai. 7.2.3.1.4. Atkarībā no abpusējas vienošanās, ziņojumā ir jāiekļauj: - paredzamais pacelšanās laiks, vai - provizoriskie aprēķini. 7.2.3.1.5. Ja saskaņā ar abpusēju vienošanos ir ietverta atsauce uz ziņojumu: - tajā jāiekļauj saistībā ar šo lidojumu nosūtītā pirmā PAC ziņojuma reģistrācijas numurs, - kas jānorāda otrajā un turpmākajos PAC ziņojumos. 7.2.3.1.6. Vajadzības gadījumā abpusēji jāvienojas par koda pieprasījuma procedūras izmantošanu. 7.2.3.1.7. Izlabots PAC ziņojums ir jānosūta, ja pirms izlidošanas ir spēkā kāds no šādiem nosacījumiem: - lidojuma maršruts ir izmainīts tā, ka iepriekšējā ziņojumā minētais COP vairs neatbilst īstenībai, - ir nomainīts gaisakuģa tips, - iepriekšējā PAC ziņojumā konstatēts, ka ir nepareizi norādīts galamērķa lidlauks. 7.2.3.1.8. Ieteikums. Izlabots PAC ziņojums būtu jānosūta tad, ja šeit norādītie dati atšķiras pirms izlidošanas no datiem iepriekšējā PAC ziņojumā: - lidojuma līmenis (pēc provizoriskiem aprēķiniem, ja tādi ir), - paredzētais SSR kods vadības nodošanas punktā, - paredzamais pacelšanās laiks vai COP ETO atšķiras vairāk, nekā tas ir abpusēji saskaņots, - ir izmainīti jebkuri citi dati, uz kuriem attiecas abpusēja vienošanās. 7.2.3.2. Datu apstrāde saņēmējā struktūrvienībā 7.2.3.2.1. ATC sistēmai, kas saņem PAC ziņojumu, ir jāmēģina veikt tā sasaisti ar attiecīgo lidojuma plānu. 7.2.3.2.2. Ja atrod atbilstīgu lidojuma plānu, un ziņojums nesatur pretrunas, kas var traucēt pareizu apstrādi: - operacionālo saturu iekļauj lidojuma plānā, - nepieciešamie dati pēc vajadzības jāizvada apkalpojošajā ATC punktā un citos punktos, - ir jānosūta LAM. 7.2.3.2.3. Ja atbilstīgs lidojuma plāns nav atrodams vai atklājas pretrunas, kas traucē pareizu ziņojuma apstrādi: - ja izdodas noteikt sektoru, kas atbild par lidojuma vadības pārņemšanu: - šajā sektorā uz ekrānpults jāparādās ziņojuma operacionālajam saturam, - ir jānosūta LAM, - ir jāsastāda lidojuma plāns, - visos pārējos gadījumos LAM nav jāsūta. 7.2.3.2.4. Otrā un turpmāko PAC ziņojumu datiem ir jāaizstāj iepriekšējā ziņojuma dati. 7.2.3.2.5. Ja PAC ziņojums satur pieprasījumu piešķirt SSR kodu un pakļaujas pareizai apstrādei, kā tas izklāstīts jau iepriekš 7.2.3.2.2. punktā, papildus LAM ziņojumam ir jānosūta arī COD ziņojums. PIEZĪME. Tā kā koda piešķiršana nav iespējama bez sīkākas informācijas lidojuma plānā par maršrutu, šis dokuments nesatur prasību, ka saņēmējai struktūrvienībai ir jānosūta COD ziņojums, ja šādi lidojuma dati nav pieejami. Tas neliedz šādos apstākļos nosūtīt ziņojumu, ja konkrētā vietā pastāv tāda iespēja, un ir panākta abpusēja vienošanās par šo procedūru. 7.2.3.3. Pārraides ilguma parametri Pārraides ilguma parametru nepiemēro, jo ziņojumu nosūta pēc manuāli ievadīta ziņojuma, kurā norāda gaidāmo reisa izlidošanu. 7.2.4. PAC saņemšanas apstiprinājums 7.2.4.1. Saņemšanas apstiprināšana Ziņojumi, kas ir jānosūta, atbildot uz PAC ziņojumu, aplūkoti jau iepriekš punktā 7.2.3.2. 7.2.4.2. Saņemšana nav apstiprināta Ja nav saņemts LAM ziņojums, kas apstiprina PAC ziņojuma saņemšanu, ATC struktūrvienības punktā, kurš atbild par lidojuma koordināciju ar nākamo struktūrvienību, jāparādās brīdinājumam. 7.2.4.3. LAM nav saņemts Ja LAM nav saņemts, koordinācija jāuzsāk mutiski. 7.2.4.4. Nav saņemts COD ziņojums 7.2.4.4.1. Ja nav saņemts COD ziņojums kā atbilde uz PAC ziņojumā iekļauto koda pieprasījumu, attiecīgajā punktā ir jāparādās brīdinājumam. 7.2.4.4.2. Kad ir jāizmanto koda pieprasījuma procedūra, abpusēji vienojas par piemērojamo taimauta ilgumu. 7.2.5. Piemēri 7.2.5.1. Paredzamais pacelšanās laiks un koda pieprasījums 7.2.5.1.1. ICAO (PACBA/SZ002-CRX922/A9999-LFSB1638-LSZA-9/B737/M) 7.2.5.1.2. ADEXP -TITLE PAC -REFDATA -SENDER -FAC BA -RECVR -FAC SZ -SEQNUM 002 -ARCID CRX922 -SSRCODE REQ -ADEP LFSB -ETOT 1638 -ARCTYP B737 -ADES LSZA 7.2.5.2. Laiks COP 7.2.5.2.1. ICAO (PACD/L025-EIN636/A5102-EIDW-LIFFY/1638F290F110A-EBBR-9/B737/M) 7.2.5.2.2. ADEXP -TITLE PAC -REFDATA -SENDER -FAC D -RECVR -FAC L -SEQNUM 025 -ARCID EIN636 -SSRCODE A5102 -ADEP EIDW -COORDATA -PTID LIFFY -TO 1638 -TFL F290 -SFL F110A -ARCTYP B737 -ADES EBBR 7.3. Labojumu ziņojums (REV) 7.3.1. REV ziņojuma mērķis REV ziņojumu izmanto, lai pārraidītu iepriekš ar ACT ziņojumu nosūtīto koordinācijas datu labojumus, ar nosacījumu, ka labojumu dēļ netiek nomainīta pārņēmēja struktūrvienība. 7.3.2. Ziņojuma saturs REV ziņojums satur šādas datu vienības: - ziņojuma tipu, - ziņojuma numuru, - atsauci uz ziņojumu (fakultatīvi), - gaisakuģa identifikācijas indeksu, - SSR darba režīmu un kodu (fakultatīvi), - izlidošanas lidlauku, - provizoriskos aprēķinus, - koordinācijas punktu (fakultatīvi), - galamērķa lidlauku, - maršrutu (fakultatīvi), - citus lidojuma plāna datus (fakultatīvi). PIEZĪME. Datu iestrādes noteikumi, lauku formāts un saturs ir norādīti A pielikumā. 7.3.3. Lietošanas noteikumi 7.3.3.1. Vispārējā daļa 7.3.3.1.1. Struktūrvienībai, ar ko pašreiz notiek lidojuma koordinācija, izmantojot aktivizēšanas ziņojumu, var nosūtīt vienu vai vairākus REV ziņojumus. 7.3.3.1.2. Izmaiņas skar šādas sastāvdaļas: - COP ETO, - vadības nodošanas līmeni(-ņus), - SSR kodu. 7.3.3.1.3. REV ziņojums ir nosūtāms, ja: - COP ETO atšķirības, salīdzinot ar iepriekšējo ziņojumu, pārsniedz abpusēji saskaņoto lielumu, kas noapaļots līdz tuvākajam veselam skaitlim, - izmaiņas skar nodošanas līmeni(-ņus) vai SSR kodu. 7.3.3.1.4. Ja pastāv abpusēja vienošanās, REV ziņojums ir jānosūta, kad notikušas izmaiņas: - COP, - maršrutā - citos lidojuma plāna datos (ICAO 8., 10. un 18. lauka dati). PIEZĪME. Ekspluatācijas noteikumi var paredzēt, ka labojumi, kas izdarīti pēc ACT ziņojuma, iepriekš jākoordinē attiecīgo struktūrvienību starpā. 7.3.3.1.5. Ja pastāv abpusēja vienošanās, REV ziņojumā ir jāiekļauj atsauce uz ziņojumu. 7.3.3.1.6. Iekļaujot atsauci uz ziņojumu, tajā jānorāda iepriekšējā ACT ziņojuma reģistrācijas numurs. 7.3.3.1.7. Uzskata, ka ATC saņēmēja struktūrvienība ir apstiprinājusi REV ziņojumā iekļautos nodošanas nosacījumus, ja ATC saņēmēja struktūrvienība neierosina to grozījumu koordinēšanu. 7.3.3.2. Labojumu ziņojumu formatēšana 7.3.3.2.1. ICAO formāts Visi labojumu ziņojumi satur 3., 7., 13., 14. un 16. lauku. Minētajos laukos novieto šāda veida labojumus: - COP ETO vai nodošanas līmeņa(-u) izmaiņas ir jāiekļauj, iestrādājot izlabotos datus 14. laukā, - SSR koda izmaiņas ir jāiekļauj 7. laukā, - maršruta izmaiņas kopā ar COP izmaiņām ir jāiekļauj 14. un 15. lauka datos, kas ietverti 22. lauka formātā aiz pirmajiem pieciem laukiem. Šajos ziņojumos jāiekļauj divi 14. lauki, pirmais no kuriem satur tikai sastāvdaļu a), proti COP, caur kuru līdz šim tika koordinēts lidojums. Šādu izmaiņu koordinācijas noteikumi, ieskaitot tiešos maršruta virzienus, ir izklāstīti B pielikumā "Īpašas prasības maršruta datu apstrādei", - 8., 10. un 18. lauka izmaiņas ir jāiekļauj kā 22. lauka dati aiz pirmajiem pieciem laukiem. 7.3.3.2.2. ADEXP formāts Visos labojumu ziņojumos ADEXP formātā ir jābūt šādiem primārajiem laukiem: TITLE REFDATAARCID ADEP ADES. Spēkā ir šādi noteikumi: - COP ETO vai nodošanas līmeņa(-u) izmaiņas ir jāiekļauj, norādot izmainītos datus primārajā laukā COORDATA, - maršruta izmaiņas kopā ar COP izmaiņām ir jāiekļauj primārajos laukos COORDATA un ROUTE. Šādos ziņojumos jāiekļauj primārais lauks COP, kurā ietilpst koordinācijas punkts, caur kuru līdz šim tika koordinēts lidojums. Šādu izmaiņu koordinācijas noteikumi, ieskaitot tiešos maršruta virzienus, ir izklāstīti B pielikumā, - SSR koda izmaiņas ir jānorāda, iekļaujot tos primārajā laukā SSRCODE, - citu lidojuma plāna datu labojumi ir jāiekļauj, ietverot vajadzīgo(-s) primāro(-s) lauku(-s), kā tas noteikts citiem lidojuma plāna datiem A pielikumā. Ja labojumu ziņojums tiek nosūtīts tikai SSR koda un/vai citu lidojuma plāna datu koordinēšanai, COORDATA vietā tajā ir jāiekļauj primārais lauks COP. 7.3.3.2.3. SSR kods SSR darba režīmu un kodu iekļauj REV ziņojumā tikai tad, ja ir jākoordinē SSR koda maiņa. 7.3.3.3. Datu apstrāde saņēmējā struktūrvienībā 7.3.3.3.1. Saņemot ACT ziņojumu saistībā ar konkrētu lidojumu no tās pašas ATC struktūrvienības, ATC sistēmai, kas saņem REV ziņojumu, jāmēģina veikt sasaisti ar attiecīgo lidojuma plānu. 7.3.3.3.2. Ja atrod atbilstīgu lidojuma plānu, un ziņojums nesatur pretrunas, kas var traucēt pareizu apstrādi: - operacionālais saturs jāiekļauj lidojuma plānā, - nepieciešamie dati pēc vajadzības jāizvada apkalpojošajā ATC punktā un citos punktos. 7.3.3.4. Pārraides uzsākšana 7.3.3.4.1. REV ziņojumu nosaka apstākļi, un tas jāpārraida tūlīt pēc attiecīgo datu ievades vai precizēšanas. 7.3.3.4.2. Nedrīkst ieviest izmaiņas ar REV ziņojuma palīdzību, gaisakuģim sasniedzot noteiktu laika intervālu/attālumu no vadības nodošanas punkta. Par šo laika intervālu un attālumu abpusēji jāvienojas. 7.3.3.4.3. Ieteikums. REV parametri būtu jānosaka atsevišķi katram COP. 7.3.3.5. ATC saņēmējas struktūrvienības nomaiņa REV ziņojumu nedrīkst izmantot, ja lidojuma datu pārskatīšana noved pie ATC saņēmējas struktūrvienības nomaiņas (skatīt "Koordinācijas ATCelšanas ziņojumu"). 7.3.4. REV saņemšanas apstiprinājums 7.3.4.1. Saņemšanas apstiprināšana Ja REV ziņojumu: - var sasaistīt ar lidojuma plānu saņēmējā sistēmā, tā saņemšanu apstiprina, nosūtot LAM ziņojumu, - nevar sasaistīt ar lidojuma plānu saņēmējā sistēmā, LAM ziņojums nav jāsūta. 7.3.4.2. Saņemšana nav apstiprināta 7.3.4.2.1. Ja nav saņemts LAM ziņojums, kas apstiprina REV ziņojuma saņemšanu, ATC punktā, kurš atbild par lidojumu koordināciju, jāparādās brīdinājumam. 7.3.4.2.2. Nesaņemot LAM, nododošajai ATC vienībai ir jāierosina mutiski labojumi. 7.3.5. Piemēri 7.3.5.1. ICAO a) (REVE/L002-AMM253-LMML-BNE/1226F310-EGBB) b) (REVE/L010-AMM253/A2317-LMML-BNE/1226F310-EGBB) 7.3.5.2. ADEXP a) -TITLE REV -REFDATA -SENDER -FAC E -RECVR -FAC L -SEQNUM 002 -ARCID AMM253 -ADEP LMML -COORDATA -PTID BNE -TO 1226 -TFL F310 -ADES EGBB b) -TITLE REV -REFDATA -SENDER -FAC E -RECVR -FAC L -SEQNUM 010 -ARCID AMM253 -ADEP LMML — COP BNE -ADES EGBB -SSRCODE A2317 7.4. Koordinācijas atcelšanas ziņojums (MAC) 7.4.1. MAC ziņojuma mērķis MAC ziņojumu lieto, lai darītu zināmu saņēmējai struktūrvienībai, ka tiek atcelta iepriekš veiktā lidojuma koordinēšana vai izziņošana. MAC neaizstāj ICAO noteikto atcelšanas (CNL) ziņojumu, un tādēļ to neizmanto lidojuma plāna pamatdatu dzēšanai. 7.4.2. Ziņojuma saturs MAC ziņojums satur šādas datu vienības: - ziņojuma tipu, - ziņojuma numuru, - atsauci uz ziņojumu (fakultatīvi), - gaisakuģa identifikācijas indeksu, - izlidošanas lidlauku, - koordinācijas punktu, - galamērķa lidlauku, - koordinācijas statusu un pamatojumu (fakultatīvi). PIEZĪME. Datu iestrādes noteikumi, lauku formāts un saturs ir norādīti A pielikumā. 7.4.3. Lietošanas noteikumi 7.4.3.1. Vispārējā daļa 7.4.3.1.1. MAC ziņojumu nosūta struktūrvienībai, ar kuru līdz šim tika veikta lidojuma koordinācija, izmantojot ACT vai RAP ziņojumu, ja ir spēkā kāds no šiem nosacījumiem: - paredzētais līmenis vadības nodošanas punktā atšķiras no iepriekšējā ziņojumā iekļautā līmeņa, kā dēļ nomainās koordinācijas secības nākamā struktūrvienība, - ir mainīts lidojuma maršruts, kā dēļ nomainās koordinācijas secības nākamā struktūrvienība, - ir atcelts lidojuma plāns sūtītājas struktūrvienības sistēmā, un pastāvošā koordinācija vairs nav spēkā, - no iepriekšējās struktūrvienības ir saņemts MAC ziņojums saistībā ar lidojumu. 7.4.3.1.2. Nosūtot MAC ziņojumu sakarā ar lidojuma līmeņa vai maršruta maiņu, vajadzības gadījumā izziņošanu un/vai koordināciju veic ar jauno koordinācijas secības struktūrvienību. 7.4.3.1.3. MAC ziņojums ir jānosūta tad, ja ar PAC ziņojuma palīdzību ir atcelta izlidojošā reisa koordinācija. 7.4.3.1.4. Ieteikums. MAC ziņojums būtu jānosūta, ja kādu 7.4.3.1.1. punktā minēto iemeslu dēļ ir atcelta iepriekš veiktā lidojuma izziņošana (ABI ziņojums) vai ja lidojums ir aizkavējies ceļā un nav iespējams automātiski veikt jaunus provizoriskos aprēķinus. 7.4.3.1.5. Atsauce uz ziņojumu ir jāiekļauj, ja pastāv abpusēja vienošanās. 7.4.3.1.6. Iekļaušanas gadījumā atsaucē uz ziņojumu jāietver saistībā ar lidojumu nosūtītā un apstiprinātā pēdējā ABI, PAC vai ACT ziņojuma reģistrācijas numurs. 7.4.3.1.7. Koordinācijas punkts atbilst COP, caur kuru līdz šim veikta lidojuma izziņošana vai koordinēšana. 7.4.3.1.8. Ieteikums. MAC ziņojumā būtu jānorāda statuss, kurā jāatsāk koordinēšana vai izziņošana, un atcelšanas pamatojums. 7.4.3.1.9. Norādot statusu un pamatojumu, ir jābūt vienai no šādām kombinācijām: - ja saņēmēja struktūrvienība vairs nav nākamais koordinācijas partneris: - norāda statusu INI (sākotnējais statuss), - tam var būt šāds pamatojums: - TFL, ja mainīts vadības nodošanas līmenis, - RTE, ja mainīts maršruts, - CSN, ja mainīts pazīšanas signāls, - CAN, ja notikusi atcelšana, - OTH, jebkurš cits iemesls vai ja iemesls nav zināms, - kad ir spēkā kāds no šeit minētajiem nosacījumiem: - atcelta koordinācija, ko veica izmantojot iepriekšējo PAC vai ACT ziņojumu (kas pārveidots ar jebkuru nākamo REV ziņojumu), bet sagaidāms, ka lidojumu vadīs tā pati struktūrvienība jaunā koordinācijas secībā, vai - pēc ABI ziņojuma pārraidīšanas lidojums ir gaidīšanas statusā uz nenoteiktu laiku, un sagaidāms, ka atkarībā no apstākļiem uz to attieksies pārskatītais ABI vai ACT ziņojums: - norāda statusu NTF (izziņošana), - tam var būt šāds pamatojums: - DLY, ja tā ir aizkavēšanās, - HLD, ja tā ir gaidīšana, - OTH, jebkurš cits iemesls vai ja iemesls nav zināms. 7.4.3.1.10. Ja lidojums ir jāizziņo vai jākoordinē no jauna: - atkarībā no apstākļiem ir jānosūta jauns paziņojums un/vai koordinācijas ziņojum, - lidojuma plāna pamatdatus, kas glabājas ATC saņēmējā struktūrvienībā, neskar MAC ziņojums, - sistēmai arī turpmāk jāspēj pareizi apstrādāt jaunu paziņojumu un/vai koordinācijas ziņojumu no iepriekšējās nododošās struktūrvienības vai citas koordinācijas secības struktūrvienības. 7.4.3.2. Datu apstrāde saņēmējā struktūrvienībā ATC saņēmējas struktūrvienības dispečerpunkts (punkti), kas saņem informāciju par lidojumu, ir jābrīdina par atcelšanu. 7.4.4. MAC saņemšanas apstiprinājums 7.4.4.1. Saņemšanas apstiprināšana 7.4.4.1.1. Ja MAC ziņojumu var sasaistīt ar lidojuma plānu saņēmējā sistēmā un to var apstrādāt, ir jānosūta LAM ziņojums, apstiprinot tā saņemšanu. 7.4.4.1.2. Ja MAC ziņojumu nevar sasaistīt ar lidojuma plānu saņēmējā sistēmā vai to nevar apstrādāt, LAM ziņojums nav jāsūta. 7.4.4.2. Saņemšana nav apstiprināta 7.4.4.2.1. Ja ATC koordinācija tiek atcelta, un LAM ziņojums nav saņemts, ATC punktā, kas atbild par koordināciju, ir jāparādās brīdinājumam. 7.4.4.2.2. Šādos gadījumos nododošajai ATC struktūrvienībai mutiski jāatceļ koordinācija. 7.4.5. Piemēri Amsterdamas ACC nosūta ABI ziņojumu Briseles ACC saistībā ar lidojumu HOZ3188, paredzētais līmenis FL190; vēlāk pilots pieprasa atļauju pacelties līdz FL270, un atļauja tiek saņemta, tādējādi lidojums turpinās Māstrihtas, nevis Briseles gaisa telpā. Piemēri 7.4.5.1 a) un 7.4.5.2 a) rāda, kā no Amsterdamas uz Briseli nosūtītais MAC ziņojums izskatās gan ICAO, gan ADEXP formātā. Uz Māstrihtu tiek nosūtīts ABI un, vēlāk, ACT ziņojums, bet dažas minūtes pirms sasniegt COP gaisakuģis atgriežas Amsterdamas lidostā, un sūtītājas struktūrvienības sistēma lidojuma plānu atceļ; uz Māstrihtu nosūta MAC ziņojumu, kas parādīts piemēros (7.4.5.1 b) un 7.4.5.2 b). 7.4.5.1. ICAO a) (MACAM/BC112-HOZ3188-EHAM-NIK-LFPG-18/STA/INITFL) b) (MACAM/MC096-HOZ3188-EHAM-NIK-LFPG-18/STA/INICAN) 7.4.5.2. ADEXP a. -TITLE MAC -REFDATA -SENDER -FAC AM -RECVR -FAC BC -SEQNUM 112 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON TFL b. -TITLE MAC -REFDATA -SENDER -FAC AM -RECVR -FAC MC -SEQNUM 096 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON CAN 7.5. SSR koda piešķiršanas ziņojums (COD) 7.5.1. COD ziņojuma mērķis 7.5.1.1. Kodu piešķiršanas metode attiecībā uz izcelsmes reģionu (ORCAM) nodrošina gaisakuģim iespēju sazināties ar secīgām struktūrvienībām līdzdalības rajonā, izmantojot vienu un to pašu kodu. Ja kodu nepiešķir centralizēti, piemēram, ACC, var rasties vajadzība piešķirt lidostām noteiktu skaitu atsevišķu SSR kodu. Šāda kodu piešķiršana ir visai izšķērdīga. 7.5.1.2. COD ziņojums atbilst šādai ekspluatācijas prasībai: viena gaisa satiksmes pakalpojumu struktūrvienība uz pieprasījumu izsniedz A veida SSR kodu citai struktūrvienībai attiecībā uz konkrētu lidojumu. Fakultatīva iespēja ļauj izsniedzējai struktūrvienībai iekļaut lidojuma maršrutu, ja pastāv abpusēja vienošanās. 7.5.2. Ziņojuma saturs COD ziņojums satur šādas datu vienības: - ziņojuma tipu, - ziņojuma numuru, - atsauci uz ziņojumu (fakultatīvi), - gaisakuģa identifikācijas indeksu, - SSR darba režīmu un kodu, - izlidošanas lidlauku, - galamērķa lidlauku, - maršrutu (fakultatīvi). PIEZĪME. Datu iestrādes noteikumi, lauku formāts un saturs ir norādīti A pielikumā. 7.5.3. Lietošanas noteikumi 7.5.3.1. Vispārējā daļa 7.5.3.1.1. COD ziņojums jāsagatavo un jāpārraida automātiski, atbildot uz saņemtajā ziņojumā iekļauto koda piešķiršanas pieprasījumu. 7.5.3.1.2. SSR kods sakrīt ar lidojumam piešķirto kodu. 7.5.3.1.3. Ja nepastāv individuāls kods, ir jānorāda piesātinājuma kods, kas noteikts aeronavigācijas plānā Eiropas reģionam. 7.5.3.1.4. Ja pastāv abpusēja vienošanās, jāiekļauj atsauce uz ziņojumu, norādot tā ziņojuma reģistrācijas numuru, atbildot uz kuru ir sagatavots COD ziņojums. 7.5.3.1.5. Ja pastāv abpusēja vienošanās, ir jānorāda maršruts. 7.5.3.1.6. Uzskata, ka struktūrvienība, saņemot COD ziņojumu, tādējādi apstiprina SSR kodu. 7.5.3.2. Datu apstrāde saņēmējā struktūrvienībā 7.5.3.2.1. Ja ziņojums nesatur pretrunas, kas var traucēt tā pareizu apstrādi, ir jānosūta LAM. 7.5.3.2.2. Ja nevar sasaistīt ziņojumu ar lidojuma plānu vai tajā atklājas pretrunas, kas var traucēt pareizu ziņojuma apstrādi, LAM nav jāsūta. 7.5.3.2.3. Maršruta dati, tos iekļaujot, nevar būt iemesls tam, ka netiek nosūtīts LAM, ja vien tie atbilst A pielikumā izklāstītajām prasībām attiecībā uz formātu. 7.5.3.3. Pārraides ilguma parametri Pārraides ilguma parametrus nepiemēro, jo COD ziņojumu nosūta, saņemot ziņojumu ar pieprasījumu piešķirt SSR kodu. 7.5.4. COD saņemšanas apstiprinājums 7.5.4.1. Saņemšanas apstiprināšana COD ziņojuma saņemšana jāapstiprina, sagatavojot un pārraidot LAM ziņojumu. 7.5.4.2. Saņemšana nav apstiprināta Ja nesaņem LAM ziņojumu, kas apstiprina COD ziņojuma saņemšanu, attiecīgajā punktā jāparādās brīdinājumam. 7.5.5. Piemēri 7.5.5.1. ICAO (CODP/PO011-AAL905/A0767-LFPO-KEWR) 7.5.5.2. ADEXP -TITLE COD -REFDATA -SENDER -FAC P -RECVR -FAC PO -SEQNUM 011 -ADEP LFPO -ADES KEWR -ARCID AAL905 -SSRCODE A0767 7.6. Informatīvais ziņojums (INF) 7.6.1. INF ziņojuma mērķis 7.6.1.1. INF ziņojumu izmanto, lai sniegtu ziņas par konkrētiem lidojumiem iestādēm, kas tieši nepiedalās koordinēšanā starp divām secīgām ATC struktūrvienībām lidojuma maršrutā. 7.6.1.2. INF ziņojumus var izmantot, lai nodrošinātu šādas iestādes ar ziņojumu kopijām un paziņotu tām koordinācijas nosacījumus, par kurām dialoga gaitā vienojušies dispečeri. INF ziņojumus šim nolūkam var sagatavot nododošās vai saņēmējas struktūrvienības sistēmā. 7.6.1.3. Šo ziņojumu var arī izmantot, lai sniegtu iestādei ziņas par jebkuru punktu lidojuma maršrutā. 7.6.1.4. Šis formāts ļauj pārraidīt sākotnējus datus, labojumus un paziņot par atcelšanu. 7.6.2. Ziņojuma saturs INF ziņojums satur šādas datu vienības šajā dokumentā aplūkotajā ziņojuma formātā: - ziņojuma tipu, - ziņojuma numuru, - visu to operacionālo datu kopijas, kuri iekļauti sākotnējā ziņojumā vai radušies koordinācijas rezultātā, - pieminētā ziņojuma tipu. PIEZĪME. Datu iestrādes noteikumi, lauku formāts un saturs ir norādīti A pielikumā. 7.6.3. Lietošanas noteikumi 7.6.3.1. Ziņojumu tipi Tas, kāda ziņojuma tipa (ziņojumu tipu) kopija(-s) būtu jāiekļauj INF ziņojumā, ir atkarīgs no lietotāju vajadzībām un sūtītājas struktūrvienības spējām. Parasti abpusēji vienojas par ziņojuma tipu (ziņojumu tipiem) un to lietošanas noteikumiem. 7.6.3.2. Ziņojumu adresāti Vienam vai vairākiem adresātiem var nosūtīt vienu vai vairākus INF ziņojumus saistībā ar vienu un to pašu lidojumu. 7.6.3.3. Operacionālais saturs INF ziņojuma operacionālajam saturam jābūt kādā no esošo ziņojumu formātā. 7.6.3.4. Ieteikumi 1. Nosacījumus, kas pārraidīti ar kādu sākotnēju dialoga ziņojumu (piem., ACT, RAP, REV, RRV ziņojumu), drīkst mainīt vai noraidīt, kamēr turpinās dialogs. Sūtītājai struktūrvienībai būtu jābūt gatavai pārraidīt galīgi saskaņotos koordinācijas nosacījumus 2. INF ziņojums būtu jānosūta nekavējoties vai brīdī, kas atkarīgs no COP sasniegšanas laika, par ko abpusēji vienojas ar saņēmēju iestādi. 7.6.4. INF saņemšanas apstiprinājums Ieteikumi 1. INF ziņojuma saņemšanu var apstiprināt atkarībā no koordinācijas partnera, sagatavojot un pārraidot LAM ziņojumu. 2. Atkarībā no ieinteresēto struktūrvienību abpusējas vienošanās, ja nav saņemts LAM ziņojums, kas apstiprina INF ziņojuma saņemšanu, attiecīgajā punktā būtu jāparādās brīdinājumam. 7.6.5. Piemēri Gaisakuģis B747 ar pazīšanas zīmi BAW011, kas lido no EGLL uz OMDB lidojuma līmenī FL290, pieprasa FL410, paredzamā ierašanās Koksy (KOK) VOR 1905, uztvērējraidītāja frekvence A5437, tālākais lidojums caur UG1 un UB6. No Londonas uz Māstrihtu nosūtīts ACT ziņojums saistībā ar šo lidojumu. No Londonas nosūtīta kopija struktūrvienībai ar apzīmējumu IT. Šeit ir aplūkojami INF ziņojuma paraugi. 7.6.5.1. ICAO (INFL/IT112-BAW011/A5437-EGLL-KOK/1905F290-OMDB-9/B747H-15/N0490F410 DVR KOK UG1 NTM UB6 KRH-18/MSG/ACT) 7.6.5.2. ADEXP -TITLE INF -REFDATA -SENDER -FAC L -RECVR -FAC IT -SEQNUM 112 -ARCID BAW011 -SSRCODE A5437 -ADEP EGLL -COORDATA -PTID KOK -TO 1905 -TFL F290 -ADES OMDB -ARCTYP B747 -ROUTE N0490F410 DVR UG1 KOK NTM UB6 KRH -MSGTYP ACT 8. DIALOGA PROCEDŪRA — KOORDINĀCIJA 8.1. Vispārējā daļa 8.1.1. Ievads 8.1.1.1. Dialoga procedūra nodrošina dispečeriem sazināšanās un apspriešanās iespējas koordinācijas fāzē un sazināšanās iespējas vadības nodošanas fāzē. 8.1.1.2. Šajā iedaļā aplūkoti ziņojumi, ko lieto dialoga procedūras koordinācijas fāzē, saskaņojot vadības nodošanas nosacījumus. Nodošanas fāzes ziņojumi, kad notiek lidojuma vadības pārņemšana, aplūkoti 9. iedaļā "Dialoga procedūra — sakaru nodošana". 8.1.1.3. Abu šo fāžu procedūras ir savstarpēji neatkarīgas; tās var izmantot katru atsevišķi vai kopā. 8.1.1.4. Ieviesti vairāki papildu ziņojumi, un abiem partneriem nodrošinātas iespējas uzsākt dialogu. 8.1.1.5. Dialoga procedūra koordinācijas fāzē ļauj atšķirt: - vadības nodošanas gadījumus, kas ir saskaņā ar LoA un kurus var automātiski, un - gadījumus, kuri nosūtāmi saņēmējas struktūrvienības dispečeriem, kas lemj par to apstiprināšanu. 8.1.1.6. Šī procedūra arī ļauj pārraudzīt LoA interpretāciju abās sistēmās un atklāt jebkuras nesaskaņas to starpā. 8.1.2. Filtrs 8.1.2.1. Vispārējā daļa 8.1.2.1.1. Dialoga procedūra koordinācijas fāzē paredz, ka sistēmām ir jānosaka, vai vadības nodošana ir saskaņā ar LoA. 8.1.2.1.2. Šādu atbilstības pārbaudes mehānismu šajā dokumentā dēvē par "filtru". Filtra datu bāzē vajadzības gadījumā jābūt šādiem datiem: - saskaņotiem koordinācijas punktiem, - pieļaujamiem (vai nepieļaujamiem) lidojuma līmeņiem, kas var būt arī sasaistīti ar koordinācijas punktiem, - izlidošanas lidlaukiem, - galamērķiem, - saskaņotiem tiešajiem maršrutiem, - laika un/vai attāluma ierobežojumiem attiecībā uz COP, pēc kura visi koordinācijas ziņojumi uzskatāmi par nestandarta ziņojumiem, - jebkuriem citiem nosacījumiem saskaņā ar abpusējo vienošanos. 8.1.2.1.3. Visus šā saraksta datus var dažādi kombinēt, piemērojoties sarežģītākiem apstākļiem. 8.1.2.1.4. Šā dokumenta 8. iedaļā termins "standarta nosacījumi" nozīmē "saskaņā ar LoA", un termins "nestandarta nosacījumi" nozīmē "nav saskaņā ar LoA". Ja abpusēji nevienojas citādi, nododošās struktūrvienības, nosūtot koordinācijas ziņojumus, kuros, kā zināms, aprakstīti standarta nosacījumi, izmanto citus ziņojuma tipus, kas atšķiras no ziņojumiem, kuros aprakstīti nestandarta nosacījumi. 8.1.2.2. Apstrāde nododošajā struktūrvienībā 8.1.2.2.1. Nododošajā struktūrvienībā ar filtra palīdzību pārbauda vadības nodošanas nosacījumus, kas nosūtāmi pārņēmējai struktūrvienībai. 8.1.2.2.2. Ieteikums. Ja konstatē, ka vadības nodošanas nosacījumi neatbilst standartam, šim faktam vajadzētu pievērst nododošā dispečera uzmanību, kuram tie jāapstiprina vai jāpārskata. 8.1.2.3. Apstrāde pārņēmējā struktūrvienībā 8.1.2.3.1. Visi ACT un REV ziņojumi ir jāpārbauda ar filtra palīdzību. 8.1.2.3.2. Ja pārbaudē konstatē, ka saņemtie nodošanas nosacījumi neatbilst standartam, tos nodod dispečeram lēmuma pieņemšanai, citādi tie automātiski jāapstiprina. 8.1.2.4. Filtru sinhronizācija 8.1.2.4.1. Dažādu ziņojumu izmantošana vadības nodošanas standarta un nestandarta nosacījumiem ļauj atpazīt jebkuras pretrunas standarta nosacījumos nododošās un pārņēmējas struktūrvienības sistēmās. 8.1.2.4.2. Konstatējot vadības nodošanas nestandarta nosacījumus pārņēmējas struktūrvienības ziņojumā, ko izmanto tikai nodošanas koordinēšanai standarta gadījumos, tas norāda uz abu filtru nesakritību. Šāda nesakritība būtu jānovērš, lai nodrošinātu efektīvu dialoga procedūras norisi. 8.1.3. Ziņojumu secība 8.1.3.1. Vispārējā daļa 8.1.3.1.1. Ir jāievēro daži noteikumi, lai pārliecinātos, ka koordinācija ir pabeigta, pirms notiek jebkura labojumu vai sakaru nodošanas ziņojumu apmaiņa, un lai nepieļautu, ka abu struktūrvienību dispečeri vienlaicīgi nāk klajā ar priekšlikumiem saistībā ar vienu un to pašu lidojumu. 8.1.3.1.2. ATC struktūrvienībai ir jāpārraida labojumu (REV vai RRV) ziņojums vai jāapstiprina tā saņemšana tikai pēc lidojuma koordinācijas, tas ir, kad ar LAM vai ACP ziņojumu pabeidz ACT vai RAP dialogu. 8.1.3.1.3. Tikai pārņēmēja struktūrvienība ir tiesīga pārraidīt CDN ziņojumus. 8.1.3.1.4. CDN ziņojumus drīkst pārraidīt un apstiprināt tikai: - dialoga ietvaros, kas uzsākts pēc aktivizēšanas (ACT, RAP) vai labojumu (REV vai RRV) ziņojuma saņemšanas, vai - beidzoties lidojuma plāna koordinācijai minētajam lidojumam. 8.1.4. Vienlaicīgu ziņojumu apstrāde 8.1.4.1. Vispārēja daļa 8.1.4.1.1. Struktūrvienība, kas iesaistīta lidojuma koordinācijas vai nodošanas ziņojumu apmaiņā, nedrīkst uzsākt šā lidojuma koordinācijas vai nodošanas ziņojumu turpmāku apmaiņu ar to pašu struktūrvienību, kamēr nav saņemts LAM, ACP vai RJC ziņojums vai nav beidzies taimauts. 8.1.4.1.2. Var gadīties, ka CDN ziņojuma nosūtīšana sakrīt ar REV, RRV vai MAC ziņojumu, ko sūta nododošā struktūrvienība saistībā ar to pašu lidojumu. Šādu situāciju var konstatēt nododošā struktūrvienība, ja CDN pienāk pirms pārraidītā koordinācijas ziņojuma apstiprinājuma, un pārņēmēja struktūrvienība, ja nododošās struktūrvienības ziņojums pienāk pirms CDN apstiprinājuma. Šajā gadījumā CDN saņemšana nav jāapstiprina un REV, RRV vai MAC ziņojums nav jāapstrādā. 8.1.5. Atteikuma ziņojumu apstrāde RJC ziņojums noslēdz dialogu starp sistēmām. Jāuzsāk jauna starpsistēmu koordinācija, vajadzības gadījumā veicot koordināciju arī telefoniski. 8.1.6. Operacionālais atbildes taimauts 8.1.6.1. Vispārējā daļa 8.1.6.1.1. Atbildot uz dispečeriem nododamiem ziņojumiem, nosūtītājos un saņēmējos punktos ir jāpiemēro taimauta mehānisms. 8.1.6.1.2. Par taimauta ilgumu abpusēji jāvienojas. 8.1.6.1.3. Beidzoties taimautam nododošajā struktūrvienībā, nododošajam dispečeram jāsaņem brīdinājums, kas norāda uz to, ka ir jāuzsāk telefoniska koordinācija. 8.1.6.1.4. Ieteikumi 1. Kad taimauts nododošajā struktūrvienībā tuvojas beigām, ATC punktā pārņēmējā struktūrvienībā, kas atbild par lidojumu, būtu jāparādās brīdinājumam. 2. Pārraidot brīdinājumu, būtu jāņem vērā atbildes pārraides ilgums. 8.1.6.1.5. Sistēmām ir jānodrošina to atbilžu apstrāde, kas saņemtas beidzoties taimautam. 8.1.7. Izmantošana 8.1.7.1. Dialoga procedūras skar divas fāzes, proti, koordināciju un vadības nodošanu. Veicot dialogu, katrā fāzē izmanto dažādus ziņojumus, atšķiras arī nepieciešamais transakciju ilgums. Koordinācijas ziņojumus atveido ICAO un ADEXP formātā, sakaru nodošanas ziņojumus tikai ADEXP formātā. 8.1.7.2. Prasību minimums attiecībā uz HMI atšķiras koordinācijas un vadības nodošanas dialogā: - vadības nodošanas dialogs galvenokārt skar vadības kontroles funkciju un prasa ātrdarbīgu un lietotājdraudzīgu HMI, - koordinācijas dialogs nav tik steidzami risināms, un tādēļ tas neparedz tik stingras prasības attiecībā uz HMI. 8.1.7.3. Dialoga procedūra jāīsteno, izmantojot vienu no šeit piedāvātajiem variantiem: - dialoga procedūra koordinācijas fāzē kopā ar abpusēji saskaņotiem komplementārajiem ziņojumiem (7. un 8. iedaļa), - koordinācijas pamatprocedūra un dialoga procedūra vadības nodošanas fāzē (6., 7. un 9. iedaļa), - dialoga procedūra koordinācijas un vadības nodošanas fāzē kopā ar jebkuriem abpusēji saskaņotiem komplementāriem koordinācijas ziņojumiem (7., 8. un 9. iedaļa). Iepriekšējs ziņojums par robežas šķērsošanu ir jānosūta jebkurā gadījumā. 8.1.7.4. Par izraudzīto īstenošanas variantu abpusēji jāvienojas. 8.2. Aktivizēšanas ziņojums (ACT) 8.2.1. ACT ziņojuma mērķis ACT ziņojuma mērķis aplūkots 6.3.1. punktā. ACT ziņojumu dialoga procedūrā izmanto, lai izpildītu šīs prasības, ja lidojuma nodošanas nosacījumi atbilst standartam un nododošajam dispečeram nav vajadzīgs pārņēmēja dispečera apstiprinājums lidojumam. 8.2.2. Ziņojuma saturs ACT ziņojuma saturam dialoga procedūrā jābūt saskaņā ar ACT ziņojuma aprakstu 6.3.2. punktā. 8.2.3. Lietošanas noteikumi 8.2.3.1. Vispārējā daļa 8.2.3.1.1. Lietošanas noteikumi saskan ar 6.3. punktā aplūkotajiem ACT lietošanas noteikumiem, izņemot īpašos noteikumus, kas aplūkoti šajā punktā. 8.2.3.1.2. ACT ziņojums ir jānosūta saistībā ar lidojumu, kura nodošanas nosacījumi atbilst standartam, un nododošajam dispečeram nav vajadzīgs pārņēmēja dispečera apstiprinājums. PIEZĪME. Pretējā gadījumā ir jānosūta RAP ziņojums (skatīt 8.3. punktu "Ierosinātās aktivizēšanas saskaņošanas ziņojums"). 8.2.3.1.3. Ieteikums. Saņemot koordinācijas atteikuma (RJC) ziņojumu kā atbildi uz ACT ziņojumu, būtu jāuzsāk jauna koordinācijas procedūra. 8.2.3.2. Datu apstrāde saņēmējā struktūrvienībā 8.2.3.2.1. Ziņojumu pārbauda ar filtra palīdzību, lai pārliecinātos, ka piedāvātie nosacījumi atbilst standartam. 8.2.3.2.2. Ziņojums ir jāapstrādā kā RAP ziņojums, ja: - konstatē, ka nodošanas nosacījumi neatbilst standartam, - sistēmā nevar atrast atbilstīgu lidojuma plānu, un pieejamā informācija nav pietiekama, lai noteiktu nodošanas nosacījumu atbilstību vai neatbilstību standartam. 8.2.3.2.3. ACT ziņojumi, kas atbilst standartam, ir jāapstrādā saskaņā ar 6.3.3.2. punktu. 8.2.3.2.4. Ieteikums. Ja konstatē, ka nodošanas nosacījumi ACT ziņojumā neatbilst standartam, pastāv filtru nesakritība starp abām sistēmām. Tam, ka ACT ziņojums neatbilst standartam, ir jāpievērš pārraudzības personāla uzmanība, lai novērstu šo nesakritību. 8.2.4. ACT saņemšanas apstiprinājums 8.2.4.1. Saņemšanas apstiprināšana 8.2.4.1.1. Dialoga procedūrā ACT ziņojuma saņemšana ir jāapstiprina, nosūtot: - LAM, ja konstatē, ka nodošanas nosacījumi atbilst standartam, - SBY ziņojumu visos pārējos gadījumos. 8.2.4.1.2. Saņemot LAM, ACT ziņojuma operacionālais saturs kļūst saistošs abām ATC struktūrvienībām. 8.2.4.1.3. Ja pastāv abpusēja vienošanās, LAM vietā var izmantot ACP, lai norādītu, ka pārņēmēja struktūrvienība ir apstiprinājusi ACT, kurā nodošanas nosacījumi atbilst standartam. 8.2.4.2. Saņemšana nav apstiprināta Ja ACT ziņojuma saņemšana nav apstiprināta, ATC punktā, kas atbild par lidojuma koordināciju, jāparādās brīdinājumam. 8.3. Ierosinātās aktivizēšanas apstiprināšanas ziņojums (RAP) 8.3.1. RAP ziņojuma mērķis Papildus tam, kas izklāstīts 6.3. punktā attiecībā uz ACT ziņojumu, RAP ziņojums vēl atbilst šādām ekspluatācijas prasībām: - nodrošina nododošajam dispečeram iespēju nosūtīt apstiprināšanai pārņēmējam dispečeram lidojumus, kuru nodošanas nosacījumi neatbilst standartam, - vajadzības gadījumā nodrošina nododošajam dispečeram iespēju piespiedu kārtā nosūtīt apstiprināšanai pārņēmējam dispečeram konkrēta lidojuma nodošanas nosacījumus, kas atbilst standartam. 8.3.2. Ziņojuma saturs RAP ziņojumā jāietver tie paši dati, kas aplūkoti saistībā ar ACT ziņojumu (6.3. punkts), tajā var fakultatīvi iekļaut arī šādu informāciju: - manuālās nosūtīšanas pamatojumu (iespējams tikai ADEXP formātā). 8.3.3. Lietošanas noteikumi 8.3.3.1. Vispārējā daļa 8.3.3.1.1. RAP ziņojums ir nosūtāms ACT ziņojuma vietā, ja lidojumi, kas šķērso robežu, atbilst kādam no šeit minētajiem nosacījumiem: - nododošā sistēma noteikusi, ka nodošanas nosacījumi neatbilst standartam, - nododošais dispečers norādījis, ka nodošanas nosacījumi ir jānodod pārņēmējam dispečeram apstiprināšanai. 8.3.3.1.2. Pārraidāmā RAP ziņojuma operacionālajam saturam, pirms tas tiek pārraidīts, jāparādās uz ekrānpults dispečerpunktā, kas atbild par lidojuma koordināciju. 8.3.3.1.3. Ieteikums. Laikam, kad automātiski jāpārraida RAP ziņojums, būtu jāparādās uz ekrānpults kopā ar tā saturu. 8.3.3.1.4. Par RAP ziņojuma pārraidīšanu jāpaziņo attiecīgajam dispečerpunktam. 8.3.3.2. Datu apstrāde saņēmējā struktūrvienībā 8.3.3.2.1. ATC sistēmai, kas saņem RAP ziņojumu, jāmēģina veikt tā sasaisti ar attiecīgo lidojuma plānu. 8.3.3.2.2. Ja atrod atbilstīgu lidojuma plānu, un ziņojums nesatur pretrunas, kas var traucēt pareizu apstrādi: - operacionālais saturs ir jānodod pārņēmējam dispečeram apstiprināšanai, - ir jānosūta SBY ziņojums. 8.3.3.2.3. Ieteikums. Būtu jānorāda arī tālāknosūtīšanas iemesls (nestandarta nosacījumi vai manuāla nodošana). 8.3.3.2.4. Ja nevar veikt ziņojuma sasaisti ar lidojuma plānu vai atklājas pretrunas, kas traucē pareizu ziņojuma apstrādi: - šajā sektorā uz ekrānpults jāparādās ziņojuma operacionālajam saturam, un - jānosūta SBY ziņojums, un - jāsastāda lidojuma plāns. 8.3.3.2.5. Visos pārējos gadījumos ziņojuma saņemšana nav jāapstiprina. 8.3.3.3. Manuāla palaišana 8.3.3.3.1. Kad to izmanto, lai piespiedu kārtā nosūtītu pārņēmējam dispečeram apstiprināšanai ierosināto koordināciju, nodošanas nosacījumiem atbilstot standartam, nododošais dispečers manuāli uzsāk RAP ziņojumu un uzreiz pārraida to. 8.3.3.3.2. Ieteikums. RAP ziņojuma manuāla palaišana pirms aprēķinātā pārraides laika būtu pieļaujama dispečerpunktā, kas atbild par lidojuma koordināciju. 8.3.3.4. Automātiskās pārraides ilguma parametri Laika intervāls/attālums, kādā pirms robežas automātiski jāpārraida RAP ziņojumi, sakrīt ar ACT ziņojumu parametriem. 8.3.4. RAP saņemšanas apstiprinājums 8.3.4.1. Saņemšanas apstiprināšana Ziņojuma saņemšana jāapstiprina, sagatavojot un pārraidot SBY ziņojumu. 8.3.4.2. Saņemšana nav apstiprināta Ja nav saņemts SBY ziņojums, kas apstiprina RAP ziņojuma saņemšanu, ATC punktā, kurš atbild par lidojumu koordināciju, jāparādās brīdinājumam. 8.3.5. Operacionālā atbilde uz RAP Pārņēmējs dispečers nodošanas nosacījumus var apstiprināt, noraidīt vai piedāvāt atbildes priekšlikumu. 8.3.5.1. Apstiprināšana 8.3.5.1.1. Ja pārņēmējs dispečers nolemj apstiprināt ierosinātos nodošanas nosacījumus, ir jānosūta ACP ziņojums. 8.3.5.1.2. Uzreiz pēc ACP ziņojuma saņemšanas RAP ziņojuma dati kļūst operacionāli saistoši abām ATC struktūrvienībām. Koordinētie nodošanas nosacījumi un ACP saņemšanas fakts jādara zināmi nododošajam dispečeram. 8.3.5.2. Atbildes priekšlikums Ja pārņēmējs dispečers nolemj piedāvāt savus nodošanas nosacījumus, ir jānosūta CDN ziņojums. 8.3.5.3. Ieteikums. Ja pārņēmējs dispečers nolemj noraidīt ierosinātos nodošanas nosacījumus, būtu jānosūta RJC ziņojums. Tādā gadījumā būtu jāuzsāk jauns koordinācijas process. PIEZĪME. Kas attiecas uz ieteikumu 8.3.5.3. punktā, jaunā koordinācija visbiežāk notiek ar citu struktūrvienību. 8.3.6. Piemēri 8.3.6.1. ICAO (RAPE/L022-AMM253/A7012-LMML-BNE/1226F350-EGBB-9/B757/M) 8.3.6.2. ADEXP -TITLE RAP -REFDATA -SENDER -FAC E -RECVR -FAC L -SEQNUM 022 -ARCID AMM253 -SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757 8.4. Labojumu ziņojums (REV) 8.4.1. REV ziņojuma mērķis REV ziņojuma mērķis ir aplūkots 7.3.1. punktā. REV ziņojumu dialoga procedūrā izmanto, lai izpildītu šīs prasības, ja lidojuma nodošanas nosacījumi atbilst standartam un nododošajam dispečeram nav vajadzīgs pārņēmēja dispečera apstiprinājums lidojumam. 8.4.2. Ziņojuma saturs REV ziņojuma saturam jābūt saskaņā ar REV ziņojuma aprakstu 7.3.2. punktā. 8.4.3. Lietošanas noteikumi 8.4.3.1. Vispārējā daļa 8.4.3.1.1. Struktūrvienībai, ar ko pašreiz notiek lidojuma koordinācija, izmantojot aktivizēšanas vai RAP ziņojumu, var nosūtīt vienu vai vairākus REV ziņojumus. 8.4.3.1.2. REV ziņojumi saistībā ar lidojumiem, kuru nodošanas nosacījumi atbilst standartam un kuri nododošajam dispečeram nav jānodod pārņēmējam dispečeram apstiprināšanai, ir jānosūta saskaņā ar 7.3.3.1. punktā izklāstītajiem nosacījumiem. 8.4.3.2. Pārraides uzsākšana REV ziņojums ir jāpārraida nekavējoties, tiklīdz atklājas, ka ir izmainīti koordinācijas dati, kas koordinējami saskaņā ar aprakstu 7.3.3. punktā. 8.4.3.3. Datu apstrāde saņēmējā struktūrvienībā 8.4.3.3.1. Ja atbilstīgu lidojuma plānu atrod jau koordinētā stāvoklī, un ziņojums nesatur pretrunas, kas varētu traucēt pareizu ziņojuma apstrādi: - REV ziņojuma saņemšana ir jāapstiprina, - visos pārējos gadījumos ziņojuma saņemšana nav jāapstiprina. 8.4.3.3.2. Nodošanas nosacījumi ir jāpārbauda, lai pārliecinātos, ka tie atbilst standartam. 8.4.3.3.3. Ja nodošanas nosacījumi neatbilst standartam, tie jānosūta pārņēmējam dispečeram apstiprināšanai. 8.4.3.3.4. Ja konstatē, ka nodošanas nosacījumi atbilst standartam, tie jāiekļauj lidojuma plānā un nepieciešamie dati pēc vajadzības jāizvada apkalpojošajā ATC punktā un citos punktos. 8.4.3.3.5. Ieteikums. Ja konstatē, ka nodošanas nosacījumi REVziņojumā neatbilst standartam, pastāv filtru nesakritība starp divām sistēmām. Tam, ka REV ziņojums neatbilst standartam, ir jāpievērš pārraudzības personāla uzmanība, lai novērstu šo nesakritību. 8.4.4. REV saņemšanas apstiprinājums 8.4.4.1. Saņemšanas apstiprināšana 8.4.4.1.1. Ja REV ziņojuma saņemšana ir jāapstiprina, jānosūta: - LAM ziņojums, ja konstatē, ka nodošanas nosacījumi atbilst standartam, - SBY ziņojums, ja konstatē, ka nodošanas nosacījumi neatbilst standartam. 8.4.4.1.2. Saņemot LAM, REV ziņojuma operacionālais saturs kļūst saistošs abām ATC struktūrvienībām. 8.4.4.1.3. Ja pastāv abpusēja vienošanās, LAM vietā var izmantot ACP, lai paziņotu, ka pārņēmēja struktūrvienība ir apstiprinājusi REV, kurā ietvertie nodošanas nosacījumi atbilst standartam. 8.4.4.2. Saņemšana nav apstiprināta Ja nav saņemts REV ziņojuma apstiprinājums, ATC punktā, kas atbild par lidojumu koordināciju, jāparādās brīdinājumam. 8.4.5. Operacionālā atbilde uz REV Tā kā REV ziņojums kalpo tādu nodošanas nosacījumu paziņošanai, kas atbilst standartam, pārņēmējas struktūrvienības sistēma to parasti apstiprina. Ja ar pārņēmējas struktūrvienības filtra palīdzību konstatē, ka nodošanas nosacījumi neatbilst standartam, ziņojumu ir jāapstrādā kā RRV ziņojumu. 8.5. Ierosināto labojumu saskaņošanas ziņojums (RRV) 8.5.1. RRV ziņojuma mērķis RRV ziņojumam ir jānodrošina iepriekš nosūtīto un saskaņoto nodošanas nosacījumu pārskatīšana šādos gadījumos: - ja labojumu ziņojumā ierosinātie nodošanas nosacījumi neatbilst standartam, - ja ierosinātie labojumi atbilst standartam, bet nododošais dispečers vēlas nodod labojumus pārņēmējam dispečeram apstiprināšanai. 8.5.2. Ziņojuma saturs RRV ziņojuma saturam ir jābūt saskaņā ar REV ziņojuma aprakstu (7.3.2. punkts), un tajā var fakultatīvi iekļaut šādu informāciju: - manuālās nosūtīšanas pamatojumu (iespējams tikai ADEXP formātā). 8.5.3. Lietošanas noteikumi 8.5.3.1. Vispārējā daļa REV ziņojuma vietā jānosūta vismaz viens RRV ziņojums saistībā ar katru datu pārskatīšanu, ja: - nododošā sistēma noteikusi, ka vadības nodošanas nosacījumi neatbilst standartam, vai - nododošais dispečers norādījis, ka nodošanas nosacījumi ir jānodod pārņēmējam dispečeram apstiprināšanai. RRV izmantošana ir fakultatīva. 8.5.3.2. Pārraides uzsākšana RRV ziņojums jāpārraida nekavējoties, tiklīdz konstatē, ka koordinācijas dati ir izmainīti, vai manuāli uzsākot pārraidi. 8.5.3.3. Datu apstrāde saņēmējā struktūrvienībā 8.5.3.3.1. Ja atbilstīgu lidojuma plānu atrod jau koordinētā stāvoklī, un ziņojums nesatur pretrunas, kas varētu traucēt pareizu ziņojuma apstrādi: - RRV ziņojuma saņemšana ir jāapstiprina, - visos pārējos gadījumos ziņojuma saņemšana nav jāapstiprina. 8.5.3.3.2. Ierosinātajiem nodošanas nosacījumiem ir jāparādās uz ekrānpults ATC punktā, kas atbild par lidojuma koordināciju. 8.5.3.3.3. Ieteikums. Būtu jānorāda arī tālāknosūtīšanas iemesls (nestandarta nosacījumi vai manuāla nosūtīšana). 8.5.4. RRV saņemšanas apstiprinājums 8.5.4.1. Saņemšanas apstiprināšana Ziņojuma saņemšana jāapstiprina, sagatavojot un pārraidot SBY ziņojumu. 8.5.4.2. Saņemšana nav apstiprināta Ja nav saņemts SBY ziņojums, kas apstiprina RRV ziņojuma saņemšanu, ATC punktā, kurš atbild par lidojuma koordināciju, jāparādās brīdinājumam. 8.5.5. Operacionālā atbilde uz RRV Pārņēmējs dispečers RRV ziņojumu var apstiprināt, noraidīt vai piedāvāt atbildes priekšlikumu. 8.5.5.1. Apstiprināšana Ja pārņēmējs dispečers nolemj apstiprināt ierosinātos saskaņoto nodošanas nosacījumu grozījumus, ir jānosūta ACP ziņojums. 8.5.5.2. Atbildes priekšlikums Ja pārņēmējs dispečers nolemj piedāvāt atbildes priekšlikumu par nodošanas nosacījumiem, ir jānosūta CDN ziņojums. 8.5.5.3. Atteikšana Ja pārņēmējs dispečers nolemj noraidīt ierosinātos saskaņoto nodošanas nosacījumu grozījumus: - jānosūta RJC ziņojums, un - jāuzsāk jauns koordinācijas process. Atteikšana izriet no fakta, ka nav saņemts ACP vai CDN ziņojums kā atbilde uz RRV ziņojumu. 8.5.6. Piemēri 8.5.6.1. ICAO (RRVE/L059-AMM253-LMML-BNE/1226F310-EGBB) 8.5.6.2. ADEXP -TITLE RRV -REFDATA -SENDER -FAC E -RECVR -FAC L -SEQNUM 059 -ARCID AMM253 -ADEP LMML -COORDATA -PTID BNE -TO 1226 -TFL F310 -ADES EGBB 8.6. Rezervstāves ziņojums (SBY) 8.6.1. SBY ziņojuma mērķis Ar SBY ziņojumu apstiprina tāda ziņojuma saņemšanu, ar ko ierosina nodošanas nosacījumus, un paziņo, ka ierosinājums tiek nodots dispečeram lēmuma pieņemšanai. 8.6.2. Ziņojuma saturs SBY ziņojums satur šādas datu vienības: - ziņojuma tipu, - ziņojuma numuru, - atsauci uz ziņojumu. PIEZĪME. Datu iestrādes noteikumi, lauku formāts un saturs ir norādīti A pielikumā. 8.6.3. Lietošanas noteikumi 8.6.3.1. Vispārējā daļa SBY ziņojums automātiski jāsagatavo un jāpārraida tūlīt pēc: - RAP, RRV vai CDN ziņojuma saņemšanas, - ACT vai REV ziņojuma saņemšanas, kas neiztur filtra pārbaudi. 8.6.4. SBY saņemšanas apstiprinājums SBY ziņojuma saņemšana nav jāapstiprina. 8.6.5. Piemēri 8.6.5.1. ICAO (SBYL/E027E/L002) 8.6.5.2. ADEXP -TITLE SBY -REFDATA -SENDER -FAC L -RECVR -FAC E -SEQNUM 027 MSGREF-SENDER -FAC E -RECVR -FAC L -SEQNUM 002 8.7. Apstiprināšanas ziņojums (ACP) 8.7.1. ACP ziņojuma mērķis ACP ziņojums atbilst šādām ekspluatācijas prasībām ATC koordinācijas un nodošanas fāzē: - tas norāda, ka vienas struktūrvienības dispečers manuāli apstiprinājis nodošanas nosacījumus, ko ierosinājis citas struktūrvienības dispečers ar kādu no šeit uzskaitītajiem ziņojumiem: - RAP, - RRV, - CDN, - ACT un REV, ja konstatē, ka kāds no tiem neatbilst standartam, - ja panākta abpusēja vienošanās, tas nodrošina tādu ACT vai REV ziņojumu automātisku apstiprināšanu, kas izturējuši filtra pārbaudi pārņēmējā struktūrvienībā (LAM vietā), - ja panākta abpusēja vienošanās, tas norāda uz HOP ziņojuma apstiprināšanu manuālā režīmā (ROF ziņojuma vietā). 8.7.2. Ziņojuma saturs ACP ziņojums satur šādas datu vienības: - obligātos datus - ziņojumā ir jānorāda: - ziņojuma tips, - ziņojuma numurs, - atsauce uz ziņojumu, - fakultatīvos datus - ziņojumā var arī norādīt: - frekvenci, - ICAO formāta ziņojumu fakultatīvos datus — ziņojumā var arī norādīt šādas ziņas: - gaisakuģa identifikācijas indeksu, - izlidošanas lidlauku, - galamērķa lidlauku. PIEZĪME. Datu iestrādes noteikumi, lauku formāts un saturs ir norādīti A pielikumā. 8.7.3. Lietošanas noteikumi 8.7.3.1. Vispārējā daļa 8.7.3.1.1. ACP atsaucē uz ziņojumu ir jānorāda tā ziņojuma reģistrācijas numurs, kam par atbildi tas sagatavots. 8.7.3.1.2. Frekvences laukā, ja tāds ir, jānorāda frekvence, kurā gaisakuģim ir jāsazinās ar pārņēmēju struktūrvienību vadības pārņemšanas laikā. 8.7.3.1.3. ACP ziņojums ir jānosūta pēc tam, kad dispečers manuālā režīmā apstiprinājis nodošanas nosacījumus, kas ierosināti ar ACT, RAP, REV, RRV vai CDN ziņojumu. 8.7.3.1.4. ACP ziņojumu var nosūtīt ROF ziņojuma vietā, atbildot uz HOP ziņojumu. 8.7.3.1.5. Ja pastāv abpusēja vienošanās, sistēmai automātiski jāsagatavo un jāpārraida ACP ziņojums, atbildot uz ACT/REV ziņojumu, kas iztur filtra pārbaudi. 8.7.3.1.6. Saņemot ACP ziņojumu, saskaņotie nodošanas nosacījumi kļūst saistoši abām struktūrvienībām. 8.7.3.2. Datu apstrāde saņēmējā struktūrvienībā 8.7.3.2.1. ATC sistēmai, kas saņem ACP ziņojumu, jāmēģina veikt tā sasaisti ar attiecīgo lidojuma plānu. 8.7.3.2.2. Ja izdodas sasaistīt ACP ar lidojuma plānu, par apstiprināšanu jāpaziņo dispečeram. 8.7.3.2.3. Ja ACP nevar sasaistīt ar lidojuma plānu: - attiecīgajā punktā jāparādās brīdinājumam, un - LAM nav jānosūta. 8.7.4. ACP saņemšanas apstiprinājums 8.7.4.1. Saņemšanas apstiprināšana 8.7.4.1.1. LAM nav jānosūta, ja ACP kalpo kā automātiska atbilde uz ACT vai REV ziņojumu, kas iztur filtra pārbaudi. 8.7.4.1.2. Manuālās apstiprināšanas gaitā nosūtītā ACP ziņojuma saņemšana ir jāapstiprina, sagatavojot un pārraidot LAM ziņojumu. 8.7.4.2. Saņemšana nav apstiprināta Ja nav saņemts LAM ziņojums, kas apliecina manuālās apstiprināšanas gaitā nosūtītā ACP ziņojuma saņemšanu, ATC punktā, kurš atbild par lidojuma koordināciju, jāparādās brīdinājumam. 8.7.5. Piemēri 8.7.5.1. ICAO (ACPL/E027E/L002-18/FRQ/242150) 8.7.5.2. ADEXP -TITLE ACP -REFDATA -SENDER -FAC L -RECVR -FAC E -SEQNUM 027 -MSGREF-SENDER -FAC E -RECVR -FAC L -SEQNUM 002 -FREQ 242150 8.8. Koordinācijas ziņojums (CDN) 8.8.1. CDN ziņojuma mērķis CDN ziņojums atbilst šādām ekspluatācijas prasībām: - pārņēmēja dispečera atbildes priekšlikuma nosūtīšanai nododošajam dispečeram, atbildot uz ACT, RAP, REV vai RRV ziņojumu, - labojumu ierosināšanai saskaņotajos nodošanas nosacījumos, ko pārņēmējs dispečers iesniedz nododošajam dispečeram. 8.8.2. Ziņojuma saturs CDN ziņojums satur šādas datu vienības: - obligātos datus — ziņojumā ir jānorāda: - ziņojuma tips, - ziņojuma numurs, - atsauce uz ziņojumu (tikai atbildot uz citu ziņojumu), - gaisakuģa identifikācijas indekss, - izlidošanas lidlauks, - galamērķa lidlauks, PIEZĪME. Ziņojumā jāiekļauj vismaz viena no šādām datu vienībām: - provizoriskie aprēķini (ja tas ir ICAO ziņojums) vai lidojuma vadības nodošanas līmenis (ja tas ir ADEXP ziņojums), - tiešā maršruta pieprasījums, - abpusēji saskaņoti dati — ja panākta abpusēja vienošanās, var norādīt arī šādus datus: - frekvenci. PIEZĪME. Datu iestrādes noteikumi, lauku formāts un saturs ir norādīti A pielikumā. 8.8.3. Lietošanas noteikumi 8.8.3.1. Vispārējā daļa 8.8.3.1.1. CDN ziņojumu pārraidi drīkst uzsākt tikai pārņēmējs dispečers. 8.8.3.1.2. Tas izmantojams, lai pārraidītu pārņēmēja dispečera atbildes priekšlikumu nodo